recursal/SuperWikiNEXT-32B huggingface dataset:
| How to read a taxoboxHow to read a taxobox**粟米** |
| --- |
| 街市成日賣嘅粟米街市成日賣嘅粟米 |
|
| **物種分類** |
| 

|
|  |
|
|
| 界 | 植物界 |
|
|
|
|
| 門(Divisio): | 被子植物門 |
|
|
|
|
|
|
|
|
| 綱 | 單子葉植物綱 |
|
|
|
|
|
| 目 | 禾本目 |
|
|
|
|
|
|
|
|
| 科 | 禾本科 |
|
|
|
|
|
| 屬 | 包粟屬 |
|
|
|
|
|
|
|
| 種 | **粟米** |
|

 |
|
| 二元學名 |
| ***Zea mays***L. |
|
|
|
|
|
|
|
|
|
|
|
|
|
|
|

**粟米**（粵拼：suk1 mai5；學名：*Zea mays*）；客家地區同埋廣州嘅粵語區亦做**包粟**（baau1 suk1），欽州、北海喊做**粟包**（suk1 baau1）；中國古代嗰時嗌**御麥**（jyu6 mak6）；佢係禾本科包粟屬嘅一年生草本植物，原產地喺南美洲嘅秘魯，而家喺全球各地都可以搵到。佢係當今世界主要食糧嘅一種。

發現史
---

1492年，嗰時嘅哥倫布發現咗美洲嘅新大陸之後，西班牙人就將粟米帶咗返嚟。重嗌佢做「印第安籽」，後嚟好快傳到全球各地。由於粟米嘅果穗有好多鬚，好似土耳其男人嘅鬍鬚噉，後嚟歐洲佬嗌佢做「土耳其麥」。而呢種植物直到16世紀初先至傳入中國。

樣
-

呢種植物多數都高1~4米幾，尤其係根系比較發達，有抗風支柱根。而莖係粗而有節，每節有髓兼多汁嚟儲存養分。而葉比較大，好似條線嘅披針噉，葉面比較嚡，有好多條平行嘅中脈，差唔多去到葉頂嗰度係向咗下沊。花係單性兼公乸同樹，其中花公生喺樹頂，一般係圓錐花序；而花乸係肉穗花序，一般着生喺樹杈度，受到花粉傳播之後結果。佢嘅果係穎果，有幾條葉包住一條帶有好多籽嘅粗稈。而籽一粒粒噉生喺果嘅出面，有黃、白、紅、紫同花斑等色。

適應能力
----

呢種植物嘅成熟期比較早，而且產量比較多，亦幾噤凍下。

用途
--

粟米最常見用途係做嘢食。除咗可以直接煮嚟食之外，重有好多種整法，譬如爆穀、墨西哥薄餅、墨西哥脆片，亦可以提煉成粟米油同埋磨成粟粉煮食用，更可以整粟米糖漿用喺食品加工。

農業方面，有時候粟米會當飼料用，而剩低嘅粟米莖同粟米葉就可以做燃料。

工業方面，粟米可以整工業用澱粉，之後加工成塑膠、布料同埋膠水，亦可以做生物燃料嘅原料，發酵成乙醇。

### 藥用價值

粟米嘅根、葉、花柱同柱頭、穗軸、籽，甚至花公嘅穗同榨出嘅油都可以做藥。有以下呢啲功效：

| 部位 | 功效 |
| --- | --- |
| 籽榨出嘅油 | 降壓，降血脂。 |
| 籽 | 調中開胃，利尿消腫。 |
| 花公穗 | 疏肝利膽 |
| 穗軸 | 健脾利濕 |
| 花柱／柱頭 | 利尿消腫，清肝利膽。 |
| 葉 | 利尿通淋 |
| 根 | 利尿通淋，祛瘀止血。 |

相
-

### 植株

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

|  |
| --- |
| 植株 |
| 植株  |

|  |
| --- |
| 葉 |
| 葉  |

|  |
| --- |
| 花乸 |
| 花乸  |

|  |
| --- |
| 花公 |
| 花公  |

|  |
| --- |
| 包粟嘅演化 |
| 包粟嘅演化  |

|  |
| --- |
| 栽培種 |
| 栽培種  |

|  |
| --- |
| 唔同品種嘅包粟 |
| 唔同品種嘅包粟  |

|  |
| --- |
| 玉米穗嘅剖面 |
| 玉米穗嘅剖面  |

|  |
| --- |
| 包粟粒 |
| 包粟粒  |

|  |
| --- |
| *Zea mays "fraise"* |
| *Zea mays "fraise"*  |

|  |
| --- |
| *Zea mays "Oaxacan Green"* |
| *Zea mays "Oaxacan Green"*  |

|  |
| --- |
| Zea mays 'Ottofile giallo Tortonese' |
| Zea mays 'Ottofile giallo Tortonese'  |

 |

### 用途

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |
| --- |
| 粟米油 |
| 粟米油  |

|  |
| --- |
| 粟米花 |
| 粟米花  |

|  |
| --- |
| 墨西哥粟米餅 |
| 墨西哥粟米餅  |

|  |
| --- |
| 粟米片 |
| 粟米片  |

 |

有關嘅書
----

* 中国少年儿童百科全书 自然·环境 第394页　　浙江教育出版社　　ISBN 7-5338-1946-2/G·1942

出面網頁
----


維基同享有多媒體嘅嘢：  
**粟米**

維基物種有資料講：***粟米***

* 玉米 39健康百科
* 玉蜀黍 Zea mays L. 中国植物志
* 玉蜀黍, Yushushu 藥用植物圖像數據庫 (香港浸會大學中醫藥學院) （繁體中文）（英文）
* 玉米 PCbaby百科
* 玉米 天天美食
**資產**zi1 caan2係經濟學入面一間企業嘅經濟資源，提供正面嘅經濟價值，可以用資產負債表去紀錄。

資產可以分做兩大類：有形資產（睇得到嘅）同無形資產（睇唔到嘅），亦可分為流動資產（預計持有少過一年）同非流動資產（會持有多於一年）。

資產泡沫
----

內文：資產泡沫
資產泡沫（asset bubble）係種經濟現象，指一件資產嘅價持續膨脹，搞到個價脫離咗實際價值：是但搵件市場上嘅資產，件嘢都會有個價－指啲人用幾多錢買賣件嘢；同時件嘢又會有個實際價值－反映件嘢實際上有幾能夠提高個經濟體嘅生產能力；人有陣時會以高過件物品嘅實際價值嘅價嚟買賣件嘢－**形成泡沫**，造成經濟繁榮嘅假象；而件物品個價一升到咁上下，啲人就會發覺件嘢根本唔值咁多錢，於是個價就會喺短時間內勁跌－個泡**爆**。

經濟泡沫呢家嘢喺歷史上一路都有發生。好似係澳洲鎳泡沫噉：單嘢發生喺 1960 年代嘅澳洲；當時澳洲因為越戰等嘅原因而搞到鎳nip1呢種金屬出現短缺，於是鎳嘅價就自然開始升；打後因為投資者响度炒鎳金屬等嘅原因，個價愈升愈勁，喺 1969 年上半橛升到去成每噸 7,000 英鎊嘅價咁高，一般投資者買唔起；但到咗同年下半橛，啲人發覺鎳根本唔值咁多錢，於是鎳金屬嘅價就喺幾個月內跌咗超過 50% 咁多。

睇埋
--

* 投資
* Market liquidity，資產可以有嘅一種特性。

攷
-

1. ↑  《辭海》 第二冊 2445 頁 上海辭書出版社。
2. ↑  Ogawa, A. Onozaki, T. Mizuno, T. Asamizuya, T. Ueno, K. Cheng, K. & Iriki, A. (2014). Neural basis of economic bubble behavior. *Neuroscience*, 265, 37-47.
3. ↑  Fernando, Vincent (11 October 2010). "The 10 Most Ridiculous Price Bubbles In History". *Business Insider*. Retrieved 14 May 2019.
4. ↑  Three Australian Asset-price Bubbles (PDF).

|  |  |
| --- | --- |
| Stub icon | 呢篇同會計有關嘅文係楔位文。歡迎幫維基百科擴寫佢。睇 • 論 • 改 • 歷 |
肉臊飯
酸菜餸滷肉飯
**肉臊飯**（又寫做**肉燥飯**、**魯肉飯**）係臺灣特色飯餐，大體做法都係飯面鋪用免治豬肉同豉油整嘅「肉臊」，有時會配搭埋其他餸菜。

另外，**滷肉飯**有時亦等同肉臊飯，有時就會用到唔切碎而只嘅切成一塊塊嘅五花腩。

滷肉飯喺臺灣被視為極具台灣特色嘅民眾小食，喺全臺各地都有賣，南北有唔同意義。喺北臺灣，滷肉飯係一種淋上含有煮熟碎豬肉或炒香肉燥（豬絞肉）同醬油滷汁嘅白飯，有時啲醬汁亦會有香菇丁等成份，同炕肉飯唔同，睇落似南臺灣肉燥飯；「滷肉飯」喺臺灣南部係指有滷汁塊狀肉嘅切丁滷肉飯，有店家會配搭筍乾醃蘿蔔乾，同彰化嘅大塊炕肉飯亦不盡相同。

南臺灣肉燥飯通常係以肥瘦一定比例嘅豬絞肉滷製，但北臺灣滷肉飯通常用含有豬皮嘅肥肉切丁滷製，兩者口感同口味略有不同。喺香港嘅臺式餐館，「滷肉飯」大多係用滷五花腩塊，而「魯肉飯」或「肉燥飯」就大多用滷肉碎。而中國大陸嘅「台灣滷肉飯」就唔分，使用小塊滷肉或者肉燥都可以稱為「滷肉飯」。

參考
--


維基同享有多媒體嘅嘢：  
**肉臊飯**

1. ↑  〈滷肉飯郵票掀波 南部郵迷：沒三層肉 肉燥飯｜今日總覽｜中時樂活｜中時電子報〉. 原著喺2020-03-28歸檔. 喺2013-08-27搵到.
2. ↑  〈C.滷&魯傻傻分不清楚 - ㄉㄞˊ灣ㄟ味〉. *sites.google.com*. 原著喺2020-03-28歸檔. 喺2019-08-28搵到. `{{cite web}}`: Cite has empty unknown parameter: `|dead-url=` (help)
呢篇文講嘅係政治地理學上的**北美地區**。想搵自然地理學上的**北美大陸**，睇吓「**北美洲**」。想搵文化地理學上的**英語美洲**，睇吓「**盎格魯美洲**」。
**北美地區**（英文：Northern America；西班牙文：Norteamérica；法文：L'Amerique septentrionale）為政治地理學和地緣政治學嘅概念，指嘅係美洲嘅北部地區，屬於美洲大陸嘅一部分，同自然地理學嘅北美洲有明顯嘅唔同，因爲唔包括同屬於北美洲嘅中美地區（即係墨西哥、中美洲、同加勒比地區）。由文化地理學嘅角度嚟睇，北美地區係盎格魯美洲（英語美洲）嘅主體部分。

北美地區嘅範圍
根據聯合國按照政治地理學嘅標准對世界劃分嘅地區，北美地區由以下兩個國家同三個地區所組成：

* 百慕達（ 英國嘅海外領地）
* 加拿大
* 格陵蘭（丹麥 丹麥王國嘅自治領地）— 全球面積最大嘅島嶼
* 聖皮埃爾及密克隆群島（ 法國嘅海外集體）
* 美國（唔包括夏威夷州以及其它島嶼地區）

名詞解釋
----

聯合國對世界劃分嘅區域
北美喺地圖上單獨咁區分出嚟要追溯到1755年，嗰個時候北美大多係俾法蘭西殖民帝國、大英帝國同西班牙殖民帝國所佔領嘅殖民地。到依家，按照社會經濟學同人口統計學標准（例如生產力水平），北美最主要嘅兩個國家，美國和加拿大，都係屬於發達國家，佢哋嘅人類發展指數非常高，而經濟一體化得水平亦都同樣好高。

按照政治地理學標准嚟劃分，位於太平洋嘅美國夏威夷州亦都應該歸為北美嘅一部分。但係按照自然地理學嘅標准，因爲夏威夷群島同美國本土實喺相隔太遠，所以通常都被認爲係屬於波利尼西亞嘅一部分。而按照語言學嘅標准，夏威夷群島亦同樣應該係屬於波利尼西亞，因為呢啲地區嘅語言，包括夏威夷嘅夏威夷語，都係屬於南島語系。

北美地區，廣義上同拉丁美洲相對，兩個加埋就包含哂成個美洲。

北美地區各國家和地區概況
------------

**北美地區**| 國家或地區 | 人口（單位：人） | 面積（單位：平方千米） | 首都或首府 |
| --- | --- | --- | --- |
| 百慕達 百慕達 | 65,773 | 53.3 | 咸美頓 |
| 加拿大 加拿大 | 32,880,770 | 9,984,670 | 渥太華 |
| 格陵蘭 格陵蘭 | 57,100 | 2,166,086 | 努克（戈特霍布） |
|  聖皮埃爾及密克隆群島 | 6,125 | 242 | 聖皮埃爾 |
| 美國 美國 | 325,857,000 | 9,833,517 | 華盛頓哥倫比亞特區 |
| 總計 | 約3億3500萬 | 21,782,469.3 |  |

擴展
--

1990年代以嚟，由於墨西哥同美國嘅交往越嚟越密切，所以有啲人提出將墨西哥加埋入北美地區，而最典型嘅例子就係北美自由貿易協議嘅區域，包括咗美國、加拿大、和墨西哥，佢哋同其他北美地區加埋成爲廣義上嘅北美。但係，按照一啲地理學家嘅睇法，由於墨西哥最東部嘅5個州（恰帕斯州、塔巴斯科州、坎佩切州、尤卡坦州和金塔納羅奧州）喺特萬特佩克地峽嘅東面，同墨西哥其他地區唔同，所以有人將佢劃為中美洲，就會喺呢個定義上唔屬於北美。

睇埋
--

* 美國
* 美洲
* 北美洲
* 拉丁美洲
* 中美洲
* 中部美洲
* 加勒比地區
* 伊比利美洲
* 西班牙語美洲
* 盎格魯美洲
* 南美洲

註
-

1. ↑  各國數據時間不一，無法精確統計。

攷
-

1. ↑  UN Statistics Division: *Composition of macro geographical (continental) regions, geographical sub-regions, and selected economic and other groupings*（聯合國統計分類：大地理區、地理亞區以及經濟和其他分區）（英文）
2. ↑  雅克-尼古拉·貝林（法文：Jacques-Nicolas Bellin）在1755年畫的 *Carte de l'Amerique septentrionale*（**北美**地圖） 互聯網檔案館嘅歸檔，歸檔日期2007年9月30號，.。Item NMC 21057：加拿大圖書和檔案系統（英文：Library and Archives Canada）。
3. ↑  Torrey, Barbara Boyle & Eberstadt, Nicholas在2005年8月/9月發表的文章 *The Northern America Fertility Divide*（《**北美**生產力劃分》） 互聯網檔案館嘅歸檔，歸檔日期2007年11月7號，.，選自胡佛協會（英文：Hoover Institution）《政策回顧（英文：Policy Review）》, No. 132.
4. ↑  2006年估計數據
5. ↑  2007年估計數據
6. ↑  2006年12月估計數據
7. ↑  2006年1月人口普查數據
8. ↑  2017年估計數據
9. ↑  美國中央情報局網站數據，只包括50個州和華盛頓哥倫比亞特區，不包括波多黎各、關島等海外領地。
2011 年影到，一個真空膽內爆碎晒。
**爆縮**（粵拼：baau3 suk1；英文：**implosion**），又或者叫**內爆**，係一種力學現象，指一件物件受到一股強大壓力，股壓力喺方向上由四面八方噉將組成嗰件物件嘅物質撳向件物件嘅內部，令到件物件因而崩塌向內縮。

呢種噉嘅情況，可見於恆星（質量閒閒哋大過地球幾十萬倍）燒晒啲燃料而喺自身嘅引力下崩塌，或者潛水艇潛咗落水壓極大嘅深海，出咗事故搞到潛水艇頂唔順強大水壓而向內爆縮。

基本原理
----

爆炸（上）：強勁嘅向外力，令到爆炸發生嗰點嘅物質向外飛。  
爆縮（下）：強勁嘅向內力，令到爆縮嗰點周圍嘅物質擠壓爆縮點。
內文：壓力
睇埋：爆炸同埋理想氣體定律
首先，思考吓壓力呢個概念。想像而家有股力施落一塊表面（例如係一艘潛水艇嘅表面），而股力喺方向上同塊表面成垂直，噉塊表面所承受嘅壓力（{\displaystyle p}）由以下呢條式反映：

{\displaystyle p={\frac {F}{S}}}，當中
* {\displaystyle F} 代表嗰股垂直嘅作用力；
* {\displaystyle S} 代表受力嘅面積；

爆縮可以話係爆炸嘅相反。而家想像空間入邊有一點，喺嗰一點一剎那間突然有股好勁嘅向外壓力出現，嗰一點嘅物質會碎晒，然後呢啲物質同笪空間周圍嘅氣體就會向外飛，好多時仲會伴隨住一股強勁嘅熱，呢種情況就係所謂嘅爆炸。爆縮嘅過程就啱啱相反：爆縮係有一股好勁嘅向內壓力施落一笪空間度，令到嗰笪空間嘅物質畀壓力撳向內。

想像而家有粒恆星，佢自己有龐大嘅質量，

* 佢嘅引力會傾向令佢嘅表面向內郁動，但同時
* 佢內部嘅燃料會做核聚變（簡化講可以想像成係靠住燒氫嚟向外爆炸）令到粒恆星有股由內向外嘅力，

喺一般情況下向內嘅力同向外嘅力會做到互相抵消，粒恆星會 kip1 住喺穩定嘅狀態；但係有一日，粒恆星消耗晒可以攞嚟做核聚變嘅燃料，股向外嘅力就會開始消退，向內嘅力就會開始「贏」，因而令到粒恆星向內爆縮。

出名個案
----

睇埋：泰坦號潛水器失事
爆縮呢家嘢，唔淨只可以發生喺恆星身上。任何「突然有一股強大嘅壓力，由各方向施向一件物件嘅內部」嘅情況，都有可能令到件物件爆縮。

潛水艇同潛水器有陣時會出現爆縮嘅情況。首先要釐清返嘅係，潛水艇同潛水器都係可以載住人潛落水嘅交通工具，分別在於潛水器需要有一架船喺水面支援同監察佢運作，而潛水艇就做到完全獨自噉運作。一架潛水器一旦潛咗落水底，水就會開始由四面八方噉向佢施以壓力，至於股壓力有幾大，就要視乎架潛水器潛到去幾深。一般嚟講，每深大約 10.06 米，潛水器承受嘅壓力就會增加 1 個 atm 咁多—當中 1 個 atm 係一個人喺海面會承受嘅空氣壓力。潛水艇同潛水器正路就會有方法維持內部壓力喺 1 atm 左右，但係想像而家有一架潛水器潛咗去深海（水壓可能成幾百 atm 咁勁）—架潛水器內部壓力得 1 atm 咁弱，四周圍嘅水就向佢內部施加緊成幾百 atm 咁強大嘅壓力，向內嘅力勁過向外嘅力好多倍。如果處理壓力嗰個系統出現故障或者設計得唔好，就可能會出現爆縮。

例如係 2023 年嘅泰坦號潛水器失事就好出名：話說美國公司海洋之門設計咗一架潛水器，叫「泰坦號」；喺 2023 年 6 月，泰坦號載住包括海洋之門行政總裁在內嘅五名乘客潛落海，睇鐵達尼號殘骸（位於大約 3.8 公里咁深嘅深海）；佢哋潛到去距離鐵達尼號殘骸幾百米遠嘅海底嗰陣，泰坦號同水面嘅控制人員失咗聯絡—事後人員搵返架潛水器用鈦金屬整嘅部份，即係成架潛水器最硬淨嗰幾橛gyut6，同埋「懷疑人體殘骸」，而根據聲納探測到嘅聲，估計泰坦號係爆縮咗—去到嗰種水深，水壓有成 375 至 400 atm 咁勁，相當於每平方吋要抵受成 2,500 公斤咁重嘅力；泰坦號被指設計不良，喺深海頂唔順壓力爆縮，而根據電腦模擬，爆縮過程估計得嗰 0.02 秒咁短，泰坦號上嘅五個人喺咁短時間內承受巨大水壓，一瞬間就成個人被壓碎晒，成件事快到五位乘客根本完全感覺唔到痛楚。

泰坦號呢單嘢吸引咗好多人注意，仲造就咗一啲網絡 meme 嘅誕生。

|  |  |  |
| --- | --- | --- |
| 

|  |
| --- |
| 呢幅圖係泰坦號嘅立體模型。 |
| 呢幅圖係泰坦號嘅立體模型。  |

 |

睇埋
--

* 潛水艇
* 潛水器
* 超新星

註釋
--

1. ↑  可以睇睇萬有引力定律相關嘅嘢。

引咗
--

以下係文中用咗嘅重要概念嘅英文名：

* 核聚變：nuclear fusion
* 潛水艇：submarine
* 潛水器：submersible

以下係篇文引咗嘅學術文獻或者網頁：

1. ↑  Baker, W. E. Cox, P. A. Kulesz, J. J. Strehlow, R. A. & Westine, P. S. (2012). *Explosion hazards and evaluation*. Elsevier.
2. ↑  The Life Cycles of Stars, NASA.
3. ↑  How does pressure change with ocean depth?. *National Ocean Service*.
4. ↑  Physicist Explains How Titan's "Catastrophic Implosion" Happened - And What It Meant for Those on Board. *SciTechDaily*.
5. ↑  Death in 20 milliseconds: the catastrophic implosion 4km beneath the sea. *The Sydney Morning Herald*.
6. ↑  The Most Hilarious OceanGate Titan Submersible Memes.

外拎
--


維基同享有多媒體嘅嘢：  
**爆縮**

* 用粵語講泰坦號嗰單嘢：
	+ 泰坦號內爆，一場億萬富豪海洋之旅的恐怖真相？有人認為喺詛咒？
	+ 泰坦號悲劇，參觀鉄達尼殘骸一去不返，盲目創新令4人陪葬
* （英文） 人體 vs 爆縮嘅動畫，電腦圖像模擬泰坦號爆縮 1
* （英文） 人體 vs 爆縮嘅動畫，電腦圖像模擬泰坦號爆縮 2
* （英文） 超級孖寶兄弟嘅迷途潛艇，一段泰坦號 meme YouTube 影片。
畫家想像白矮星圍住天狼星轉嘅情況。*美國太空總署嘅圖*
**恆星**（粵拼：hang4 sing1；英文：**star**），係一大大嚿、識發光、圓碌碌嘅等離子體，發光係因為粒星裏面有核聚變發生緊，能量喺個芯經過內部，以電磁波形式放射出嚟。太陽就係最近地球嘅恆星，地球接近所有嘅能量都由太陽道嚟嘅。恆星有「生」、「老」、「死」，死咗嘅恆星產生重啲嘅元素，好似：碳、鐵、金……宇宙裏面好大部份嘅物質集中響啲恆星度，冇恆星；就冇呢啲重元素；亦冇生物；冇生命。

定義
--

夜晚天上嘅一點點嘅光，俗稱星，大部份就係恆星。叫做恆星，皆因渠地離我地遠，先民見到呢啲星，同行星唔同，晚晚都喺嗰個位唔郁，以為渠地「恆常」響個天度。恆星呢個詞早響《春秋》呢本書出現。天文學家估全宇宙裏頭就有 7×1022 （70,000,000,000,000,000,000,000）粒恆星。由而家嘅資料嚟睇，幾多恆星都有自己嘅行星。

喺物理學嚟講，佢哋嘅質量比行星仲要大(最細嘅理論證係太陽質量嘅0.07-0.08倍)，溫度好高(由最低3000K到最到250,000,000以上)，會發光，並且由等離子體組成，喺核心入面會產生核聚。

研究佢哋嘅歷史
-------

喺宇宙入面嘅分佈同埋數目
------------

### 數目

喺最新[咩時候？]嘅研究入面，粗略估算宇宙有超過{\displaystyle 10^{13}}咁多個星系，而且銀河系入面有超過{\displaystyle 10^{11}}咁多粒恆星，如果將佢哋乘埋一齊數值就有{\displaystyle 10^{24}}(即係{\displaystyle 1,000,000,000,000,000,000,000,000})咁多粒恆星。

### 分佈

#### 以質量分佈

以前人類認為大部分恆星嘅都畀太陽系嘅質量更大嘅，但打完二戰之後人類嘅科技發展紅外線科技喺天文學入面得到應用並發現大量紅矮星。到咗宜家，紅矮星佔整個銀河系高達70%以上，喺太陽系最近嘅30粒恆星，超過20粒都恆星係紅矮星。其次最多嘅係k型主序星(銀河系總數目嘅15%左右)，好似太陽呢啲黃色主序星只係佔銀河系總數目嘅7%，f型主序星只佔總數目嘅2%。

總括嚟講宇宙最常見嘅恆星種類係紅矮星。

宇宙有超過90%嘅恆星都喺赫羅圖主序星區域上面，佢哋嘅大小同光度以及溫度以正比關係，又質量最細0.075M⊙，到質量最大嘅300M⊙。其中太陽係一粒中等大小嘅恆星，雖然對銀河系非常唔起眼，但佢嘅質量畀95%嘅恆星更大，喺銀河系入面比85%嘅天體更光。

#### 以年齡分佈

喺物理學同埋天文學入面嘅關係
--------------

### 赫羅圖

內文：赫羅圖
係一種研究恆星演化嘅重要工具，佢顯示咗佢哋表面溫度同光度嘅關係 。由於光度同絕對星等有住正比嘅關係，好多時都會使用絕對星等來量度佢哋嘅絕對光度，光度高而最熱嘅恆星通常放喺左上角，光度低而溫度又低嘅恆星通常放喺右下角。

早喺19世紀末期嘅美國，當地嘅物理學家已經能夠根據光譜同溫度同進行恆星分類，光譜次序O、B、A、F、G、K、M，運用溫度遞減作為佢哋嘅排列方式。

佢係同元素週期表一樣，都係按照類似性質分類排列，唔同嘅係根據佢哋嘅性質同埋光度去排列質量大細。

### 黑體輻射

直接觀察
----

睇埋：夜空同埋睇星
由地表睇，恆星嘅光弱到能夠輕易俾雲、濕氣同空污粒子遮蔽；光污染亦都會阻礙人睇星，喺好多街燈等人造光源嘅都市帶，光污染足以搞到地表嘅人睇唔到星星。視乎上述呢啲因素，用肉眼睇得到嘅星星數量由幾百到幾萬粒不等。順帶一提，查實恆星之間喺發乜嘢色嘅光上可以有異，熱－開氏 25,000 度左右－嘅恆星傾向射藍色嘅光，而好似太陽呢啲凍－得開氏 6,000 幾度－嘅恆星會主要射黃色嘅光，不過星星嘅色水就噉用肉眼睇好難睇得出。

數星星係好多人喺睇星嗰陣會做嘅一樣嘢。一般嚟講，喺完全冇架生嘅情況下數星星係冇可能嘅，因為星星數量太多，而且齋靠人手亦都冇方法知道邊粒星數咗邊粒未，而且暗啲嘅星星仲有可能會因為觀察者冇集中眼光而消失，睇星嘅人如果想數星星通常會帶埋星圖（sky map）同望遠鏡等嘅架生，星圖會話俾睇嘅人知喺某一個地點每一個時間點天上會見到乜嘢星星同埋啲星會喺邊個位。

參考
--

1. ↑  《辭源》商務印書館 ISBN 962-07-0091-0
2. ↑  Cain, Fraser (2009-02-12). "What is the Smallest Star?". *Universe Today* (美國英文). 喺2021-06-29搵到.
3. ↑  May 2017, Elizabeth Howell 18. "How Many Stars Are In The Universe?". *Space.com* (英文). 喺2021-06-29搵到.
4. ↑  June 2019, Nola Taylor Redd 06. "Red Dwarfs: The Most Common and Longest-Lived Stars". *Space.com* (英文). 喺2021-06-29搵到.
5. ↑  "Chandra :: Educational Materials :: Stellar Evolution :: Stellar Evolution - Cycles of Formation and Destruction". *chandra.harvard.edu*. 喺2021-07-14搵到.
6. ↑  〈宇 宙 的 本 質 ( 講 義 )〉. *www.lcsd.gov.hk*. 喺2021-06-30搵到.
7. ↑  "Chandra :: Educational Materials :: Stellar Evolution :: Stellar Evolution - Cycles of Formation and Destruction". *chandra.harvard.edu*. 喺2021-07-14搵到.
8. ↑  Colors of Stars.
9. ↑  Swerdlow, N. M. (August 1986). "A Star Catalogue Used by Johannes Bayer". *Journal for the History of Astronomy*. 17 (50): 189–197.

|  |  |
| --- | --- |
|  | 呢篇同天文相關係楔位文。歡迎幫維基百科擴寫佢。睇 • 論 • 改 • 歷 |
**黃巢**係齊國開國君主，即係**大齊皇帝**。佢響大唐末期反抗大唐，攻入大唐京城長安，自立為帝。但係佢在位時間好短，無耐畀唐軍反擊，畀部下殺死。黃巢帶軍四處流徒，軍人所到之處姦淫擄掠濫殺乜都齊，長江，黃河流域因戰亂而大受破壞，令原本千瘡百孔嘅大唐更加垂危，史稱「黃巢之亂」。

生平
--

黃巢係曹州冤句人，以賣鹽為生。

唐僖宗乾符二年（875年），黃巢同其他人召集咗幾千人響應王仙芝作反，之後黃巢嘅兵力增加到幾萬人。

乾符五年（878年），王仙芝被殺，佢嘅殘軍加入埋黃巢度。之後黃巢軍渡過長江南下。同年十二月，黃巢攻陷福州。

879年九月，黃巢軍攻陷廣州。黃巢喺嶺南嗰陣，軍中有成三四成人病死咗，於是佢就聽佢部下提議，離開嶺南北上。黃巢軍一直打到去湖北，但係喺879年十一月響荊門畀唐軍大敗，黃巢軍損失過半，但係唐軍指揮官劉巨容覺得如果喺依個時候消滅黃巢，朝廷就會過橋抽板，不如放過黃巢，對自己仲有利。之後黃巢轉向東面發展，兵力又增加至20萬人。

880年十一月，黃巢軍攻陷洛陽。十二月，唐僖宗離開長安，之後黃巢軍攻入長安。同月黃巢喺長安登基做皇帝，國號「大齊」。

881年正月，唐僖宗去到成都。四月，唐軍一度收復長安，但係之後畀黃巢軍大敗，黃巢軍再次控制長安。

882年九月，黃巢部下朱溫歸順唐朝，之後朝廷賜佢新名「全忠」。

883年四月，李克用等唐軍收復長安。

中和四年（884年）六月，黃巢已經去到窮途末路，就叫部下殺咗自己。

參考
--

1. 1 2 3  《新唐書》卷225下
2. 1 2  《資治通鑑》卷253
3. 1 2 3  《資治通鑑》卷254
4. ↑  《資治通鑑》卷255

|  |  |
| --- | --- |
|  | 呢篇同中國人相關係楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |
**李燦榮**（英文：Li Chan-wing，1963年1月21號—），香港資深傳媒工作者，時事評論員，跨境跨界別顧問同培訓師。

簡歷
--

### 求學時期

李燦榮喺香港出世，童年時喺石籬邨10座生活。小學時就讀葵涌石籬天主教小學(在校時係低許方輝一屆畢業嘅舊生)，中學時喺荃灣聖芳濟中學就讀，1985年喺香港浸會學院傳理系畢業。
李燦榮2007年重返校園，以優異成績畢業於香港城市大學行政人員工商管理碩士(EMBA)課程，之後完成香港城市大學DBA博士學位。

### 跨媒體工作者生涯

1984年於無綫新聞擔當實習記者，1985年畢業後加入亞視新聞。1994年離職亞視、加入香港壹週刊。同年，受當時無綫新聞總監梁家榮邀請，再次加入時事節目《新聞透視》擔任主持、編輯同監製，並出任六點半新聞報道主播同記者，專責醫療、社福同勞工事務。2004年無綫電視因財政問題裁員，李燦榮連同27人離開。

李燦榮2004年離職後先後喺iTV互動電視、NOW財經台、香港電台等主持唔同嘅時事節目，包括為互動電視清談節目《i-talk有話直說》主持（喺香港有線電視27台播放）。後喺now寬頻電視旗下now財經台（333台）／now新聞台（332台）《大鳴大放》主持人同香港電台電視部節目《視播縱橫》同《傳媒春秋》等節目主持，亦為香港電台第一台主持廣播節目《健康對談》及客串香港電台第二台《晨光第一線》。

從2009年3月21號開始，李燦榮每星期同埋錢佩卿、曾繁光醫生喺香港電台第一台共同主持勵志節目《我得你都得》。

### 培訓師生涯

李燦榮於2009年起，因香港新高中學制必修課程通識教育科內容涉及香港、近代中國及全球化等時事議題，獲連鎖補習社活學教育邀請加盟擔任該科嘅補習導師。

2010年起擔任大學講師，包括香港浸會大學、香港城市大學，香港中文大學－東華三院社區書院，香港中文大學公關碩士課程客席講師同香港理工大學內地幹部培訓班客席講師。

現時，李燦榮自組李燦榮顧問公司並擔任行政總裁，投入跨境跨行業培訓教育，開辦唔同號企業培訓課程，擔任溝通技巧工作坊導師、笑看壓力工作坊導師、面對傳媒技巧導師、記憶學導師，同時都任職點心衛視《解碼珠三角》主持、中共東莞市委黨校「與傳媒共舞」專題講師。

1. ↑  〈多才多藝跨媒體工作者 李燦榮〉. 原著喺2021-10-02歸檔. 喺2021-05-14搵到. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2  "Words of Wisdom #32, Li Chan Wing". 原著喺2016-06-17歸檔. 喺2014-12-28搵到. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  〈【無綫主播】56歲李燦榮變白髮中佬？ 被無綫裁員進修博士成大學講師〉. 原著喺2020-11-30歸檔. 喺2019-10-21搵到. `{{cite web}}`: Unknown parameter `|dead-url=` ignored (`|url-status=` suggested) (help)
**唐劍康**（英文：**Donald Tong**，1974年1月18號—）係香港商業電台叱咤903DJ，組合艾粒（前名「I Love You Boyz」）成員，邵氏兄弟同無綫電視前藝人（由2019年至2021年）。其阿爸係香港人，阿媽則係韓國人。香港二人男子搞笑組合ILUB成員之一。

簡介
--

唐劍康喺聖若望英文書院（小學部）同牛頭角天主教小學畢業。佢中學喺觀塘瑪利諾書院畢業，為排球校隊隊員之一，負責打後排中位置。當時應付緊會考嘅Donald喺收音機聽到招聘廣告，話商台正招請緊辦公室助理，以後補身份加入商台。初初加入時擔任直播室控制員，後被調到製作部做製作助理。離開製作部後，Donald又被電台安排出勤做娛樂記者。直至電台高層有人事變動，新人事新作風，佢開始可以開咪做主持。

之後佢同占拍檔做了一個廣播劇I Love You Boyz，專門諷刺娛樂圈時弊，由於該劇大受歡迎，商台乘勢安排佢同占組成I Love You Boyz，一齊主持新節目萬世巨星。嗰個節目自播出後，一直保持高收聽率，為商台嘅王牌節目之一。Donald為叱咤903炮製每小時播出一次嘅電台口號，佢更多次喺電台口號中加插艾粒嘅歌曲。鍾意靈異事物嘅佢編過廣播劇大瘋人院，呢個廣播劇以搞笑同靈異廣為聽眾熟識。

演出作品
----

 呢個表唔完整，歡迎**加料**。
### 電台節目主持（商業電台）

* 《My當奴》 （唔定期播放節目）
* 1988年-：《903專業推介》
* 2016年-2021年：《聖艾粒忌廉夜校》
* 2021年-：《聖艾粒LaLaLaLa》

### 電視節目主持（ViuTV）

* 2016年：《對不起 標籤你》
* 2023年：《讓我一次買個夠》

### 電視節目演出（ViuTV）

* 2016年：《我說過要你快樂》 第2集嘉賓
* 2017年：《Interviu》 1月8號嘉賓
* 2022年：《天生食材必有用》 第2集嘉賓

### 電視劇（ViuTV）

* 2017年：《未來還未來》 飾 Ed Leung（第6集）

### 電影

* 2022年：《阿媽有咗第二個》 飾 Donald

出面網頁
----

* 唐劍康喺香港影庫嘅資料（繁體中文 - 香港）
* 唐劍康喺中文電影資料庫嘅資料
* 唐劍康喺豆瓣電影嘅資料（大陸簡體）
* 唐劍康喺時光網嘅資料（大陸簡體）
* 香港網絡大典：DJ Donald
* Donald｜DJ主持｜商業電台881903.com
* 唐劍康嘅Instagram頁

|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |



1. ↑  My Name Is 邦，CH63
**楊學明**（英文：Yeung Hoi Wing，1976年—），係香港傳統親中派民建聯黨員，前中西區區議會水街選區議員。

政治生涯
----

2015年區議會選舉，民主黨黃堅成宣布退休。由黃堅成嘅徒弟伍凱欣參選，迎戰民建聯嘅楊學明。最終，四年前輸畀黃堅成嘅佢得票1,878票，以259票之差擊敗民主黨嘅伍凱欣（1,619票）當選。

不過去到2019年香港區議會選舉，親中陣營因為力撐逃犯條例修訂草案而選情大受影響，好多選民都出嚟票投泛民主派，楊學明就輸咗比畀維多利亞社區協會嘅何致宏，連任失敗。

爭議事件
----

### 武漢肺炎疫情期間侮辱被隔離人士

武肺疫情期間，政府不時突然封區，禁止居民外出配合政府嘅檢疫工作。而家住西營盤均益大廈嘅中西區區議員葉錦龍，喺2021年3月31號，就要往隔離酒店檢疫。但當佢同其他居民登上往隔離營嘅巴士嗰陣，民建聯楊學明就喺旁邊大笑，叫葉錦龍「入到去要生生性性做人」，而另一名民建聯成員劉天正（盧懿杏徒弟），亦喺旁邊大聲譏笑，又話「有病毒傳染他人就唔好」。葉錦龍批評，佢哋兩個咁做係侮辱所有要強制檢疫、不幸感染武漢肺炎病毒嘅人，包括今次嘅相關住戶，亦影射「所有於懲教院舍的人等同染疫」，其心可誅。葉錦龍又話，政府嘅抗疫隔離等同懲罰性監禁。

參考
--

1. ↑  憲報號外第19卷第40期，香港政府
2. ↑  〈祝賀區議會選舉當選校友〉. 漢華中學校友會. 2015-12-08. 原先內容歸檔喺2019-06-08. 喺2019-11-26搵到.
3. ↑  〈Emily Online｜葉錦龍赴酒店檢疫 民建聯楊學明：入到去生生性性做人 (22:31) - 20210401 - 港聞〉. 《明報新聞網 - 即時新聞 instant news》 (繁體中文). 喺2021-04-01搵到.
4. ↑  〈武漢肺炎︱民建聯敗將涉譏笑隔離區議員如入獄：去到要生生性性做人 ｜ 蘋果日報〉. 《Apple Daily 蘋果日報》 (香港中文). 原著喺2021-04-02歸檔. 喺2021-04-01搵到.

|
|  |
| 前任：**黃堅成** | **中西區區議會水街選區**2016年—2019年 | 繼任：**何致宏** |
**五臺山**（粵拼：ng5 toi4 saan1；韓文：**五臺山****오대산**(odaesan)）係南韓江原特別自治道入面嘅一座佛教名山，喺江陵市嘅平昌郡同洪川郡交界嗰度。

敘述
--

呢座山喺太白山脈同埋叉勇山脈之間嘅位。其中最高峰喺五臺山國家公園嗰度，有1563米咁高，而且一個尖頂係向西延長。其中，呢五座山入面嘅昆盧峰（韓文：비로봉／毘盧峰）就喺白頭大幹嘅雪嶽山南邊。而呢啲白色嘅山頂就好似幫朝鮮半島整咗條脊柱噉。

史
-

喺1606年嘅李朝實錄同儀軌統治緊大朝鮮國嘅朝鮮王朝嗰陣，佢哋率先喺五臺山上面嗰度搞朝鮮王朝嘅控制。不過其中一份李朝寫嘅嗰份報告喺萬曆朝鮮之役嗰陣唔好彩，俾人燒爛咗。唔單止噉，佢嗰啲史冊都喺20世紀早期帶咗去日本嗰邊，甚至有部分史冊喺關東地震嗰陣唔見嗮。但係後嚟好彩，後嚟帶咗去日本嗰邊，同朝鮮王朝有關嘅史冊俾啲後人重新整理過嘅。

喺1922年嘅朝鮮日治時期，嗰時嘅統監府首領——伊藤博文，就㔷埋咗好多本同1606年嘅李朝實錄同儀軌統治緊大朝鮮國嘅朝鮮王朝有關嘅書，跟住喺五臺山上面嘅佛教寺入面將佢哋寫嘅歷史重新整理過一次。而其他凈低嘅無關書籍（都講到同1606年嘅朝鮮王朝有關）嘅書，都㔷嗮喺東京大學入面。到咗2010年8月，嗰時日本首相菅直人喺紀念萬曆朝鮮之役100週年嗰陣，就話咗㔷嗮喺東京大學入面嘅朝鮮王朝史冊，都係講咗同朝鮮王朝有關嘅嘢，之後畀返而家嘅大韓民國入面收埋。而跟住凈低嗰1200冊朝鮮王朝（包括咗150冊同1606年嘅大朝鮮國有關嘅嘢）都喺2011年12月份，畀返南韓嗰邊收埋。而呢堆史冊都喺嗮南韓嘅國立古宮博物館入面保管。

2002年，聯合國定嘅國際山嶽日入面嘅紀念大會入面，韓國山林廳將五臺山入選咗100大名山嘅名單入面。

而2008年，呢座山上面重發現咗2300㎡嘅細型泥炭地響度。

特色
--

五臺山係南韓嘅其中一個文化寶藏。其中，月精寺就係由舊時大朝鮮國（而家係大韓民國）嘅佛教名師——曹溪宗嚟負責起嘅。而呢間寺喺座山嘅東坡嗰度。

睇埋
--

* 五臺山國家公園
* 太白山脈
* 叉勇山脈

註
-


維基同享有多媒體嘅嘢：  
**Odaesan National Park**

1. ↑  五台山 史庫址 史蹟第37号
2. ↑  Cultural Heritage, the source for Koreans' Strength and Dream
3. ↑  Lee, Claire "Looted Korean royal texts return home" 互聯網檔案館嘅歸檔，歸檔日期2011年12月6號，. *Korea Herald*. 6 December 2011. Retrieved 2012-04-23
4. ↑  이광원 (2002-10-21). 〈한국의 100대 명산〉 (韓文). 山林庁. 喺2013-11-22搵到.
5. ↑  오대산 (archive)
6. ↑  Cho (조), Hong-seop (홍섭) (2008-02-19). 〈오대산서 원형보존 '이탄습지' 발견〉. *The Hankyoreh*. 喺2013-02-15搵到.
7. ↑  Lee, Cin Woo (16 March 2012). "Beyond Seoul: 19 reasons to explore Korea". *CNN Go*. 原著喺2012年4月21號歸檔. 喺6 May 2012搵到.

出面網頁
----

* Odaesan National Park
* 오대산【五臺山】 Doopedia
* 【오대산국립공원】 오대산 단풍산행 naver blog
* 五臺山嘅地圖 （韓文）
* 五台山(オデサン)国立公園 韓国観光公社公式サイト
* Odaesan National Park
想搵歐美二三十年代時款趨向嘅話，請睇「**飾藝風**」。
呢個酒壺上面畫滿嗮啲花臣喺度做裝飾。
**裝飾藝術**（粵拼：zong1 sik1 ngai6 seot6 | 英文：**decorative arts**）係指做設計嗰陣同啲物品加工，令到件物品有用得嚟又靚。

簡單例子，好似附圖嗰個酒壺噉，可以攞嚟裝酒同茶等嘅嘢飲（有用），同時上面又有啲花臣，令件嘢望落靚啲。除咗食具，花樽、傢俬同建築物等嘅物品都可以落裝飾。

順帶一提，粵風格嘅瓷器就出嗮名多彩色嘅裝飾，令到啲作品有用（例如可以攞嚟做杯碟）得嚟，又會有啲畀人覺得睇落順眼嘅花紋同圖案喺上面。

睇埋
--

* 視覺藝術
* 美感
* 優雅
* 花臣

文獻
--

* Fleming, John and Hugh Honour. *Dictionary of the Decorative Arts*. New York: Harper and Row, 1977.

| * 睇
* 傾
* 改
視覺藝術（視藝設計原則） |
| --- |
| 整件作品出嚟畀人睇嘅藝術 |
| **畫畫**
* 油畫
* 水彩畫
* 水墨畫
* 炭筆畫
* 粉彩畫
* 濕壁畫
* 數碼繪畫
* 塗鴉
* 版畫
 |
| **其他**
* 雕塑（雕像同浮雕）
* 建築設計
* 陶藝
* 書法
* 插花
* 盆栽
* 摺紙

* 影相（相）
* 拍戲（電影）
* 光藝術
* 組合藝術
* 生成藝術（演算法藝術）
* 沙動畫
 |
| **拉雜相關**
* 色彩理論
* 造型同裝飾藝術
* 3D 投影
* 雅藝術
* 工藝
* 設計（圖像設計）
* 視覺
* 創意
* 靚
 |


|  |  |
| --- | --- |
| Stub icon | 呢篇文係同藝術有關嘅楔位文。歡迎幫維基百科擴寫佢。睇 • 論 • 改 • 歷 |
巨匠造物主成日畀人描繪成一隻「頭似獅子嘅大蛇」噉嘅形象。
**巨匠造物主**（粵拼：geoi6 zoeng6 zou6 mat6 zyu2；英文：**Demiurge**；希臘文：**δημιουργός** / **Dēmiourgos**），又有譯做**德謬哥**，係源於上古時代（5 世紀同打前）嘅一個哲學同神學概念。

簡單講，巨匠造物主就係想像中一位

* 受上帝所造、
* 負責創造宇宙

嘅神祇。

包括柏拉圖在內嘅多位古希臘思想家，都有討論過「巨匠造物主」嘅諗法。

定義
--

睇埋：上帝
唔同派別對巨匠造物主嘅睇法都有些少出入。响最基本上，巨匠造物主係上帝嘅「手下」：根據呢種見解，巨匠造物主受上帝創造，所以同人類一樣係受造物，屬上帝嘅奴僕；而巨匠造物主嘅職責就好似一位工匠噉，按上帝嘅意思郁手創造同維持宇宙。

靈知派（Gnosticism）有提到巨匠造物主：靈知派係响公元 1 世紀尾興起嘅一套宗教思想，建基於但拒絕當時嘅猶太教同基督教主流信仰；唔少靈知派信徒主張，《舊約聖經》裏面嗰個「上帝」查實係巨匠造物主，呢個巨匠造物主係邪惡嘅，而佢所創造嘅世界反映咗佢嘅性格－呢個世界同巨匠造物主一樣咁殘酷無情，成日都會出現「用洪水殺嗮世上所有人」（挪亞方舟相關嘅故仔）噉嘅殘忍嘢；相比之下，《新約聖經》入面裏面嗰個上帝－耶穌稱之為「天父」嗰位－明顯仁慈敦厚好多，而呢位天父先至係真正嘅上帝。呢種睇法畀主流基督徒視為異端。

主流基督徒會批評：如果創造世界嘅神係邪惡嘅，所以佢所做嘅世界就係邪惡嘅；噉創造「創造世界嘅神」嘅神都係邪惡嘅，噉樣根本就唔會有全善嘅神存在。

註釋
--

1. ↑  不過靈知派又再細分做幾派，唔係派派都信呢套。

睇埋
--

* 靈知派
* 一神論
* 多神論
* 理神論
* 邪惡問題

引咗
--

1. ↑  Demiurge. *Encyclopedia Britannica*.
2. ↑  The Gnostic Demiurge.

拎
-

* （英文） Demiurge. *Encyclopedia Britannica*.
**光伏效應**（英文：**Photovoltaic effect**）係指受光或者其他電磁輻射照射嘅半導體或者半導體同金屬組合嘅部位間產生電壓同埋電流嘅現象，最先由法國物理學家Edmond Becquerel（法文：Edmond Becquerel）喺1839年發現。

光伏效應同光電效應密切相關，屬於內光電效應（中文：内光电效应）。喺光電效應度，材料吸收咗光子嘅能量產生一啲自由電子（英文：Delocalized electron）溢出表面；而喺光伏效應度，由於材料內部唔均勻（例如當材料內部形成P-N接面時），喺自建電場嘅作用下，受到激勵嘅電子同冇咗電子嘅電子竉（英文：Electron hole）向相反方向郁而形成正負兩極。

喺實際應用入面，光能通常來自太陽能，呢啲器件即係一般所講嘅太陽能電池。

睇埋
--

* 光伏
* 光伏板
* 光伏電池

參考資料
----

1. ↑  Edmond Becquerel - "Mémoire sur les effets électriques produits sous l'influence des rayons solaires", le 29 juillet 1939 Sur le site gallica.bnf.fr, consulté en mars 2016（法文）
2. ↑  Photovoltaic Effect
3. ↑  The Photovoltaic Effect – Introduction 互聯網檔案館嘅歸檔，歸檔日期2011年7月21號，.. Photovoltaics.sandia.gov (2001-02-01). Retrieved on 2010-12-12.

|  |  |
| --- | --- |
| 權威控制 | 
* LCCN: sh91001590
* GND: 4252194-4
* SUDOC: 027673200
* BNF: cb119665854（資料）

 |


|  |  |
| --- | --- |
|  | 呢篇同物理相關係楔位文。歡迎幫維基百科擴寫佢。睇 • 論 • 改 • 歷 |
**北滘**（粵拼：bak1 gau3；英文：Pak Kau／Beijiao）係喺廣東順德東北部嘅一個鎮，位于广州主城区、佛山新城同埋顺德主城区三个城市嘅交汇处。以前叫做**百滘**（粵拼：baak3 gau3），解做「百河交錯、水網密集」。北滘镇建制于1959年，個鎮有92平方公里咁大，總共有19條村或者社區、10個居委會同10個村委會。北滘镇係"全國特色小城镇"、"全國重点镇"、"中國家電製造業重鎮"嚟嘅，並且荣获咗"2019年中國百强乡镇第18名"。

行政區劃
----

依家嘅北滘鎮總共有10個居委會同10個村委會，佢地分別係：

北滘社區、碧江社區、林頭社區、廣教社區、三洪奇社區、槎涌社區、碧桂園社區、順江社區、​君兰社區、黃龍村、​莘村、​水口村、​馬龍村、​上僚村、​西滘村、​高村、​桃村、​西海村同三桂村。

交通
--

廣珠西線（太澳高速）、佛山一環兩條主幹道都經過北滘。至於城際鐵路，廣珠輕軌都經過北滘，喺鎮入面有兩個站，分別係北滘站同碧江站。

地鐵方面，喺北滘鎮内有廣州地鐵7號綫同佛山地鐵3號綫兩條經過嘅綫路，並沿途設有多個地鐵站。

* 廣州地鐵7號綫：美的站、北滘公園站同美的大道站。
* 佛山地鐵3號綫：潭州會展站、北滘西站、高村站、北滘公園站同广教站。

人口
--

呢個鎮嘅常住人口總共有26萬人，戶籍人口就有12萬人。

名譽
--

2019年，北滘攞到中國百強鄉鎮第18名。
張靜嫻同埋蔡正仁演出崑劇《長生殿》既劇照
張靜嫻同埋蔡正仁演出崑劇《長生殿》既劇照
《**長生殿**》係清朝早期劇作家洪昇（公元1645年—1704年）喺公元1688年（康熙二十七年）寫好既劇本，佢參考咗唐朝詩人白居易既長詩《長恨歌》、陳鴻既傳奇故事《長恨歌傳》同埋元朝劇作家白樸既雜劇《唐明皇秋夜梧桐雨》（簡稱《梧桐雨》），講咗個是唐玄宗同埋楊玉環（楊貴妃）兩個人既愛情故事。佢喺原來既題材上發揮，演繹咗兩個重要既主題：第一，加入咗當時既社會同埋政治方面既元素；第二，改造同埋充實咗個愛情故事既內容。

《長生殿》全本總共有五十齣，體制宏大，演出壯觀，涉及人物眾多，有唐玄宗同埋楊玉環呢啲皇室貴族、有雷海青、樂師李龜年呢啲唔怕強權既人，亦有安祿山、楊國忠等反面人物，仲有仙界人物。俾清朝順治帝讚佢係「真才子」同埋俾康熙讚佢係「老名士」既尤侗對《長生殿》既評語係：「計其離合姻緣，備極人生哀樂之至」。

創作背景
----

清代初期，好多文人喺佢哋既作品度影射同埋探索明朝滅亡既教訓，吳偉業既《秣陵春》、洪昇既《長生殿》同埋孔尚任既《桃花扇》就係代表作。《長生殿》重點描寫咗唐朝天寶年間皇帝李隆基同埋楊貴妃兩個人過度淫侈既生活，最終俾國家帶嚟咗巨大既災難，導致王朝幾乎覆滅。劇本雖然譴責咗唐玄宗既窮奢極侈，但係同時又表現咗對唐玄宗同埋楊貴妃既愛情既同情 --「借太真外傳譜新詞，情而已」，作品既後半部仲寄託咗對美好愛情既理想，可以睇得出《長生殿》喺前後主題思想方面，雖然有矛盾既地方，但係亦都曲折咁反映咗明末作家對「愛情」同埋「亂世」思想既融合。

劇情梗概
----

個古仔講唐玄宗寵倖佢既貴妃楊玉環，成日顧住同佢一齊玩，將佢既族兄楊國忠封做右相，將佢既三個姐妹都封做夫人。但係後來唐玄宗又去寵倖楊貴妃既妹妹虢國夫人，又私召梅妃，呢啲嘢令到楊貴妃好唔開心。不過最終兩個人都係和好，仲喺七夕嗰夜喺長生殿對住牛郎織女星發誓話佢哋兩個永遠都唔會再分開，呢個古仔就係白居易《長恨歌》裏面講既「七月七日長生殿，夜半無人私語時」。為咗討楊貴妃開心，唐玄宗花費咗大量人力物力，千里迢迢咁喺南方採集新鮮荔枝，送俾楊玉環。

因為唐玄宗成日同楊貴妃玩，唔理政事，又寵信楊國忠同埋安祿山，後嚟安祿山造反，唐玄宗同埋隨行既官員逃離長安。到咗陝西既馬嵬坡，好多官兵都強烈要求處死罪魁禍首楊國忠同埋楊貴妃，唐玄宗迫不得已，叫楊貴妃上吊自盡。

唐玄宗成班人去到蜀既時候，好掛住楊貴妃，於是叫木匠用榛旜檀香雕個楊貴妃像，供奉喺錦水祠，仲對住個雕像係咁喊。

楊貴妃死咗之後，佢既靈魂好後悔，馬嵬坡土地公幫佢同天孫織女求情：「馬嵬坡少一個苦遊魂，蓬萊山多一員舊仙侶」，天孫織女說：「既悔前非，諸愆可釋」。

公元763年（唐代宗廣德元年），郭子儀帶兵平定咗安史之亂，唐玄宗返番去長安之後，成日都諗住楊貴妃，好鬼傷心，於是派咗方士去海外揾蓬萊仙山，最終感動咗天孫織女，令到佢哋兩個喺月宮裏面可以團圓。

藝術特點
----

呢部劇本採用咗五代後周王仁裕寫既筆記小說《開元天寶遺事》既故事大綱，以李楊既愛情做古仔既主線，穿插咗社會同埋政治既演變。一方面，歌頌李楊「精誠不散」既愛情，另一方面，又如實咁反映出李楊愛情所造成既嚴重後果。

喺音律方面，洪升得到咗蘇州音樂家徐靈昭既幫手，令到啲曲好合韻，曲調又柔美，好適合舞台表演用，佢既風格亦同啲人物、場景配合得恰如其分。

好似吳梅講既：「取天寶間遺事，收拾殆盡」，例如楊貴妃飲醉酒之後嗰段用咗《南撲燈蛾》呢首曲「宛然一幅醉楊妃圖」；郭子儀唱用北曲雄渾激昂，所以《長生殿》一開始演出，就立刻好轟動，「一時朱門綺席，酒社歌樓，非此曲不奏，纏頭為之增價」。北京城裡面幾乎家家戶戶都會唱《長生殿》既其中一啲唱段，就好似吳舒鳧講既咁「愛文者喜其詞，知音者賞其律，以是傳聞益遠。蓄家樂者攢筆競寫，轉相教習。優伶能是，升價什佰。他友游西川，數見此演，北邊、南越可知已」，《長生殿》既一啲片段俾各種劇種既劇作家改編，例如梅蘭芳既京劇《貴妃醉酒》。

洪晚年
---

公元1689年（康熙二十八年），洪昇因為喺佟皇后既喪期內，仍然繼續演出《長生殿》，俾康熙革咗職，要佢返鄉下，呢單嘢仲連累咗五十人左右，包括查嗣璉等。公元1704年（康熙四十三年）六月初一，洪昇喺浙江吳興，夜晚飲醉酒，落咗落水，浸死咗，呢啲就係所謂既「可憐一曲長生殿，斷送功名到白頭」。

參考文獻
----

1. ↑  〈情緣總歸虛幻— 《長生殿》的「情」觀〉 (PDF). 中央研究院中國文哲研究所.`{{cite web}}`: CS1 maint: url-status (link)

延伸閱讀
----

 喺維基文庫度睇下《**長生殿**》既原文

外部連結
----

* 王璦玲：〈情緣總歸虛幻——《長生殿》的「情」觀
* 王璦玲：〈評點、詮釋與接受──論吳儀一之《長生殿》評點
林依瑩
**林依瑩**（1973年12月30號—）係台灣時代力量政治人物，曾經做過台中市副市長。2023年10月15號，時代力量宣布佢會代表時代力量參與2024年立委選舉嘅不分區名單第一名。

學歷
--

* 逢甲大學合作經濟暨社會事業經營學系（大學部)
* 國立中正大學社會福利所（碩博士）

公職
--

* 伯拉罕共生照顧勞動合作社理事主席
* 弘道老人福利基金會執行長
* 台中市副市長（2016年－2018年）

早年經歷
----

佢細個喺彰化嘅大家庭長大，喺媒體訪問嘅時候佢曾經表示阿嬤好照顧佢，另外佢細個嘅時候亦跟著擔任村幹事嘅父親做社區服務，成為佢日後進行同長者相關工作嘅基礎。

關注議題
----

佢關注長者長照議題，卸任台中市副市長後，轉身以泰雅名字「puyat」，返去和平區達觀部落做起照顧長者的照服員，還成立咗伯拉罕共生照顧勞動合作社。佢以自己嘅實務經驗同政策協調能力，投入長照社福領域嘅改革工作，希望令國家能夠成為最有力支援照顧長者嘅堅實支柱。

佢認為台灣嘅家庭照顧工作太依賴移工，認為台灣可以自己嘅照顧模式，希望可以催生出一套既可照護老人，又能吸引在地青壯年投入就業嘅共生模式。

參考
--

1. 1 2 3 4  〈時代力量不分區立委名單曝光 宋國鼎、王寶萱入列〉. *Yahoo News* (中文). 2023-10-15. 喺2023-10-15搵到.
2. 1 2 3 4  〈前台中市副市長變身長照先鋒！林依瑩投入第一線　推動All In One計畫〉.`{{cite web}}`: CS1 maint: url-status (link)
3. ↑  〈林依瑩：台灣的家庭照顧工作太依賴移工，其實我們應該可以做出自己的照顧模式〉. *tlife.thsrc.com.tw*. 喺2023-11-28搵到.`{{cite web}}`: CS1 maint: url-status (link)
4. 1 2  自由時報電子報 (2019-05-15). 〈副市長轉業》林依瑩考取一堆證照後…前進部落 - 生活 - 自由時報電子報〉. *news.ltn.com.tw* (中文). 喺2023-11-28搵到.
**利蘭**（Leyland Motors Ltd）係英國Leyland一間汽車製造廠。

史
-

### 成立初期至二戰時期

1896年，利蘭前身Lancashire Steam Motor Company成立，初期係出蒸汽機車，其後公司自行研製出汽油引擎，用喺自己出嘅車道。1907年Lancashire Steam Motor Company收購Preston嘅Coulthards公司之後改名為利蘭。

出巴士及貨車係利蘭嘅主要業務，不過利蘭喺1920年代曾經出過私家車。

喺兩次世界大戰期間，利蘭都集中為英國政府生產軍用車。

### 戰後擴張

1946年，AEC同埋利蘭共同組成British United Traction（BUT），去生產無軌電車同埋鐵路等產品。

1953年，利蘭開始同丹麥嘅DAB公司（Dansk Automobil Byggeri A/S）合作，DAB喺多架自己嘅巴士上用利蘭組件，後來利蘭喺1970年代買入DAB大部分股權並將佢改名為Leyland-DAB。

1954年，利蘭容許印度Ashok Motors喺當地出商用車。1955年7月4號，Ashok Motors改組為Ashok Leyland，利蘭持有部分股權。

除此之外，利蘭喺1950年代到1960年代收購多間車廠：

* 1951年：亞比安
* 1955年：Scammell Lorries Limited
* 1960年：Standard Triumph
* 1962年：Associated Commercial Vehicles（ACV），包含AEC、Thornycroft（當時叫Transport Equipment (Thornycroft) Ltd）、Park Royal Vehicles同埋Charles H. Roe。之後利蘭英文全名改為**Leyland Motor Corporation**
* 1965年：Bristol Commercial Vehicles同埋Eastern Coach Works（ECW）嘅四分之一股權（用Park Royal Vehicles三成股權交換）
* 1967年：路華汽車

1968年，利蘭同英國汽車控股公司（British Motor Holdings）合併為英國利蘭汽車公司（British Leyland Motor Corporation）。當時英國汽車控股公司擁有佳牌、丹拿、柯士甸、摩利士等商用車牌子，呢次合併亦將佢哋帶入呢個新機構。

### 英國利蘭時期

內文：英國利蘭
1969年，英國利蘭汽車公司同國營嘅National Bus Company成立Leyland National公司，喺Workington出同名巴士，雙方各佔一半股權。同年，英國利蘭汽車公司喺Bristol同埋ECW嘅持股量增至一半，並將Park Royal同埋Roe嘅一半股權賣畀National Bus Company。Bristol、ECW、Park Royal、Roe同埋Leyland National公司被撥入Bus Manufacturers (Holdings) Ltd。

由於英國利蘭汽車公司規模太大難管理，而旗下亦有好多類似產品，構成內部競爭，再加上其他原因，令集團出現財政問題。1974年12月，英國政府向英國利蘭汽車公司注資。

1975年，針對英國利蘭汽車公司問題而寫嘅Ryder Report發表之後，英國利蘭汽車公司被國有化並改叫英國利蘭（英文全名British Leyland Limited），並分成4個部門，利蘭商用車生產部稱為**Leyland Truck and Bus**（1978年改叫**Leyland Vehicles**）。英國利蘭喺1979年再改名為BL，同年利蘭新嘅貨車廠Leyland Assembly Plant啟用。

1981年，Leyland Vehicles再分拆為Leyland Bus同埋Leyland Trucks。

1982年底，National Bus Company將持有嘅Bus Manufacturers (Holdings)嘅股權賣埋畀Leyland Bus。

1986年，BL改名為路華集團。

### 後英國利蘭時期

1986年Leyland Bus宣佈俾管理層收購，股權轉讓喺1987年1月完成，嗰時好多原英國利蘭嘅巴士廠已經執笠或者冇出巴士，只剩返利蘭原本喺Farington間廠同埋Workington廠房。Leyland Bus喺1988年俾富豪車廠收購，1993年中執笠，同年富豪喺蘇格蘭Irvine重開巴士生產線。

1987年，Leyland Trucks同荷蘭DAF合併，公司喺英國稱為Leyland DAF。1993年DAF出現財政問題，英國貨車業務以管理層收購方式分拆成幾間公司：出貨車嘅Leyland Trucks、出客貨車嘅LDV Limited，同埋零件廠Multipart。1998年起Leyland Trucks隸屬美國PACCAR公司。

睇埋
--

* 利蘭泰坦
* 利蘭Atlantean
* 利蘭珍寶
* 利蘭National
* 利蘭泰坦 (B15)
* 利蘭勝利二型
* 利蘭奧林比安


維基同享有多媒體嘅嘢：  
**Leyland**
**電動單轆車**（粵拼：din6 dung6 daan1 luk1 ce1）
係一種用電池驅動、前後平衡能力嘅個人機動傳輸設備，睇落係似傳統嘅人力單轆車咁樣。佢細分成兩種：有座位同埋冇座位。

發展史
---

### 早期實驗

最早嘅帶電單轆車喺1869年由理察·C·海明負責整出嚟，嗰時凈整咗個靠手嚟控制嘅版，而踏板控制功能直到1885年先至加。雖然喺1930年代，已經有好多唔同品種嘅電動單轆車，但凈喺非商業範圍用。直到1964年，查理斯·F·泰勒（英文：Charles F. Taylor）整咗部帶有個人駕駛功能嘅單轆車，重申請埋專利。但嗰時產品重喺實驗階段，一直重未商業化，直到1989年搞掂佢嘅測試實驗為止。

### 正式商業化

2003年，總部喺加拿大嘅Bombardier公司宣佈咗佢發佈嘅機動車產品——Embrio，令單轆車正式踏入商業化。重喺2004年由加拿大電腦家——特利弗·布萊威爾根據電動平衡車嘅原理整咗單轆車出嚟。而第一個商業化嘅單轆車產品喺2008年由美國嘅Focus Designs發佈。不過佢啲特色雖然係電動化產品，但同舊時嘅單轆車一樣，都係多咗個座墊同座柄。

2011年2月，美籍華人科學家——陳星（英文：Shane Chen）設計兼發佈咗單轆車嘅新產品，特色係少咗個座墊同座柄。陳星設計嘅產品出街一個月之後俾Simeray兄弟發佈咗佢嘅授權協議，隨後單轆車喺好多地方流行。

原理
--

喺動態穩定嘅基本原理上，用內置傳感器嚟判斷家陣嘅車身狀態，通過控制器快速計到啱嘅指令嚟驅動電機運動而達到平衡效果。成部嘢主要靠對腳嚟控制向前定向後行、轉彎啲嘢。內部機械裝置主要用加速規同陀螺儀控制為主。

技術夠好嘅人，可以連車跳起，例如車路跳上去行人徑。

參考
--

1. 1 2 3  Improvement in velocipede, 1869
2. ↑  "One-wheeled motorcycles: As cool as they are wildly dangerous". *Wired*. 24 March 2014.
3. ↑  US Patent 3,145,797
4. ↑  "Solowheel self-balancing unicycle is as easy to ride as it is to afford". *Wngadget*. 2011-02-11.
5. ↑  "Journal entry for 25 September 2004". *Live Journal*. 25 September 2004.
6. ↑  "Focus Designs selling one-wheeled EV for commuter's last mile". *Portland Business Journal*.
7. ↑  "Solowheel self-balancing unicycle is as easy to ride as it is to afford". *Wngadget*. 2011-02-11.
8. ↑  "Patent and technology licence agreement" (PDF).
9. ↑  "Learn how to do a rolling jump on a unicycle". YouTube. 2018-03-24.
10. ↑  "how to Jump with ANY Electric Unicycle". YouTube. 2019-07-10.

睇埋
--


維基同享有多媒體嘅嘢：  
**Motorized unicycles**

* 電動踏板車
* 電動滑板車
**Connotation**（粵拼：kon6 nou6 tei1 seon4），又可以叫**聯想意思**lyun4 soeng2 ji3 si1，係意思一種。

定義
--

睇埋：語義同埋字面意思
一隻字詞可以有字面意思，但同時用嗰隻語言嘅人用起呢隻字詞嗰陣時又有可能有啲聯想意思－聯想意思指一啲「唔係隻字明文直接噉指、但啲人聽或者睇到隻字嗰時會聯想起」嘅嘢。舉例說明，想像而家有個叫 **Martha** 嘅女仔，佢跳芭蕾舞好叻，勁到做埋職業芭蕾舞蹈員，然後佢有個親戚用以下呢句嘢嚟描述 Martha 做咩工

「Martha 佢係一個舞女。」
Martha 聽到呢句嘢，好大機會會一句更正：
「唔係呀，我係跳芭蕾舞嗰啲 den1 saa4。」
－原則上，**舞女**呢隻字就噉字面睇（字面意思）可以純粹係指「跳舞嘅女性」，但喺廿一世紀初嘅廣東話當中，**舞女**成日畀人攞嚟指「跳艷舞嘅女性」或「喺夜總會做嘅舞小姐」，呢個「令人聯想起嘅意思」就係隻字詞嘅聯想意思。

睇埋
--

* 字面意思
* 語義網絡
* 邏輯
* 搭配詞

參攷
--

1. ↑  10.1 Elements of Word Meaning: Intensions and Extensions. *Essentials of Linguistics*. Open Library.
2. ↑  舞女.

|  |  |
| --- | --- |
| Stub icon | 呢篇同語言學有關嘅文係楔位文。歡迎幫維基百科擴寫佢。睇 • 論 • 改 • 歷 |
由深圳市羅湖區影嘅邊界，深圳喺左邊，香港喺右邊，深圳河喺中間
跨越后海灣嘅深圳灣公路大橋，香港元朗喺上面，下面係深圳喺下面。
 唔好同香港邊境禁區搞亂。
**香港邊界** (英文：Boundaries of Hong Kong)，係香港特區同中國大陸之間嘅邊界。陸地上嘅邊界總共係30公里（19英里）長，而海上嘅邊界係 733公里（455英里）長。香港入境處同埋香港海關負責管控呢條邊界。

呢條邊界歷史可追溯至中英政府喺1898年簽訂嘅《展拓香港界址專條》，確立咗以深圳河為陸地邊界，全長大約107公里。呢一邊界喺港英時期亦都叫做**中英邊界**。海上嘅邊界就喺後海灣和大鵬灣嘅海域。因應住50年代嘅大陸逃港，廣東寶安縣喺1951年2月封鎖邊界，而香港政府喺同年6月刊憲沿著香港深圳邊界設立香港邊境禁區。

歷史
--

### 封關前

《展拓香港界址專條》入面用深圳河做邊界綫
香港開埠之前，香港同今日嘅深圳市都係屬於廣州府寶安縣嘅轄區。1841-1860年之間，英國陸續佔領香港島同埋九龍。1898年，中英雙方喺北京簽訂咗《展拓香港界址專條》，英國攞到咗新界同埋新九龍。自此之後，英屬香港嘅轄區基本上固定落嚟，到1997年香港回歸都冇變過。

1899年3月19日，中英政府雙方嘅代表喺香港簽定《展拓香港界址專條》，大致規定咗陸地嘅界線：東面向東入海嘅沙河嘅中線為界綫，西面向西入海嘅深圳河北岸為界綫。新安縣同香港嘅陸地邊界：東面由大鵬灣北岸嘅東端開始，西面由赤灣嘅東面開始，全長大約107公里。東西兩灣（即係後海灣同大鵬灣）同埋深圳河嘅水，亦都屬於英國嘅租界，所以，寶安縣嘅漁民如果要喺兩個灣入面釣魚、採生蠔等等，都需要先攞到香港牌照。

1948年12月，英國外交大臣向內閣提交《備忘錄》，分析咗香港未嚟幾種可能嘅前途。1949年1月，英國內閣制定咗《香港緊急防衛計劃》同埋《人民入境控制條例》。1949年3月，英國殖民地大臣亦都向英國國會提交咗《備忘錄》，提出香港需要兩個旅嘅兵力，先至能夠對付目前可能面臨嘅局面。駐港英軍嘅兵力很快就由一個旅，好快咁增加到四個。港英當局於1949年6月制定《緊急狀態條例》，決定封鎖邊界、控制人口、同埋登記所有移民等等嘅措施，終止咗港深邊界過去50幾年嘅自由來往。

### 封關後

1949年10月1號，中華人民共和國正式建立。駐守深圳嘅中華民國政府稅警同埋護路部隊，喺10月16號宣布向共產黨投降，解放軍跟住就攻佔咗寶安同南頭。3日之後控制埋深圳。東莞縣嘅軍管會主任祁烽調任咗做"沙深寶"（即係沙頭角、深圳、同寶安）嘅軍管會主任，而其他中共嘅官員做咗沙深寶邊界工作委員會書記、寶安縣委書記、珠江地委委員、廣東省邊防第三團政治委員等等嘅職務。面對解放軍臨近嘅情況，港英政府咨詢咗倫敦嘅英國政府，決定咗用鐵絲網嚟封鎖邊界，並且喺解放軍進入香港之後進行抵抗。但係實際上，中華人民共和國政府對香港無進一步嘅軍事行動。反喺日後成為中華人民共和國對外貿易嘅重要通道。

港英政府自從1950年開始，對內地籍嘅人出入香港進行管制，結束雙方人員自由來往。同年4月，港英政府公布嘅《人民入境統制（補充）條例》規定，由5月1號開始，由大陸進入香港嘅內地籍人士需事先攞到大陸政府簽發嘅「旅行證明書」，港英政府亦同時喺邊界地區實行宵禁。5月9號，中國外交部向英國政府對呢件事提出抗議。6月，港英政府頒布《邊界封鎖區命令》，成立咗香港邊境禁區。

1950年12月，寶安縣開始推行土地改革運動，唔少地主同富農都逃去香港，造成咗大陸逃港嘅一部分。因爲呢樣，廣東省人民政府喺1951年2月正式實施邊境管理，中方開始封鎖邊界。同年8月，中國公安部頌布「出入港澳」管理辦法。1952年7月，中國政務院頌布《出入國境治安檢查條例》。深圳公安檢查站改為「中華人民共和國深圳邊防檢查站」。

由1954年4月開始，沿住深圳河嘅南岸起咗鐵絲網，由東面嘅沙頭角到西面嘅沙尾，港深嘅陸地邊界沿線鋪滿咗鐵籬笆、碉堡、警署等等嘅軍用設施。60年代中期，經過雙方喺沙頭角發生咗激烈槍戰後，為咗避免發生直接嘅沖突，英警停止咗喺中英街嘅巡邏，改為喺鎮內嘅英方巷入面巡邏，到中英街口停留一陣之後就走。

#### 警方海灣衝突

中共建政初期，港英嘅軍警人員有去到中國岸邊扣捕漁船等等嘅情況；解放軍同民兵一旦發現有武裝英兵喺沙頭角和鹽田登岸，即刻將佢拉咗或者踢返佢去香港。對於成日駛近北岸進行偵察活動嘅英炮艇同埋水警輪，邊防部隊會以開槍射擊嚟做警告。1959年曾經發生英國水警輪喺離北岸大約500公尺，跟住俾民兵開槍射中嘅事，但係英方對於呢件事從嚟冇提出過交涉或者抗議。邊防部隊喺呢一帶海面入面，定警戒線為距離北岸200公尺，一有英國嘅水警輪迫近，就會警告佢離開。1970年之後,中方嘅海上公安艇會以南澳同鹽田做據點，喺大鵬灣執行巡邏同埋搜捕偷渡人員嘅任務。佢哋嘅活動路線一般由南澳去到鹽田，距離北岸最遠處有大約2,000幾公尺，有時甚至駛近香港嘅坪洲碼頭附近。港英嘅水警輪雖然成日後面有人跟住嚟追蹤，但亦都從嚟冇提出任何異議。

大鵬灣入面嘅中方漁船喺1955年以前，大部分都仲會有香港牌照，但係自從1956年實行人民公社化之後，中方嘅漁民已經唔再攞香港牌照。雖然中方嘅漁民喺屬於英國嘅海灣入面釣魚，但係英方一般都唔會干涉。當時，深圳河經深圳灣有航線可以去東莞、廣州、同香港等地方，而中國船只會喺深圳河至深圳灣河道之間通行，而英方亦都同樣唔會干預。由1965年開始，蛇口嘅海上公安（簡稱「海公」）艇喺深圳灣附近進行海面巡邏，有時會越過主航道嘅南邊，英國嘅水警輪有時亦都會跟住尾，不過都唔會敢太近公安路綫嘅北面，亦都冇異議過公安嘅活動。水警輪嘅活動一般去到元朗嘅河口為止，而有時亦都會駛近深圳河嘅河口。1962-63年，港英嘅水警輪曾經以試探方式，逐漸咁深入漁農村以南嘅河面，不過之後俾附近嘅漁民驅逐出返去河口，因爲覺得佢哋破壞漁蠔嘅生產。跟住之後一再有水警輪嚟，中國嘅民兵就會提出警告，跟住水警輪就離開。

攷
-

1. 1 2 3 4 5  周華 (2017). 〈《試論建國初期的深圳與香港邊境態勢》〉. 《廣東黨史》 (簡體中文). 廣東省廣州市: 中共廣東省委黨史研究室 (2010年第04期). ISSN 1672-3570.`{{cite journal}}`: CS1 maint: url-status (link)

| * 睇
* 傾
* 改
香港出入境管制站 |
| --- |
| 陸路 | 文錦渡管制站（接文錦渡口岸） · 沙頭角管制站（接沙頭角口岸） ·  落馬洲管制站（接皇崗口岸） · 深圳灣管制站 （接深圳灣口岸） · 港珠澳大橋香港口岸（接珠澳口岸） · 香園圍管制站（接蓮塘口岸） | 香港特別行政區區徽 |
| 鐵路 | 羅湖管制站（接羅湖口岸） · 落馬洲支線管制站（接福田口岸） · 紅磡管制站 · 高鐵西九龍管制站 |
| 水路 | 港澳客輪碼頭管制站 · 中國客運碼頭管制站 · 海運大廈郵輪碼頭 · 啟德郵輪碼頭 · 屯門客運碼頭管制站 · 港口管制站 · 內河碼頭管制站（屯門） |
| 民航 | 港澳客輪碼頭管制站 · ~~啟德機場~~（拆咗） · 香港國際機場管制站 |
**商衍鎏**（粵拼：soeng1 jin2 lau4；1875年1月11號—1963年8月28號），字**藻亭**，號**又章**、**冕臣**、**康樂老人**。廣州駐防正白旗漢軍人，祖家係天津，明末遷遼寧瀋陽，後尾入咗旗籍，民國改籍廣東番禺，祖居地宜家歸屬廣州市花都區。渠係清代最尾一個探花。試過做中央文史研究館嘅副館長。

生平
--

細個陣喺廣東省城紙行街（今紙行路）蓮花巷玉蓮園讀書，後考入府立羊城書院正課外生，後尾轉校廣中路嘅越華書院同越秀山嘅應元書院讀書。1890年得到咗童試第十名中秀才。

### 末代探花

喺光緒二十年（1894年）鄉試，同大佬商衍瀛一齊中舉人，時有**禺山雙鳳**嘅稱號。先後去咗廣州光孝寺西華堂、學海堂、菊坡精舍、應元書院等校讀書。光緒三十年（1904年），喺最尾一輪科舉考試度考到探花。由於當時嘅榜眼同埋探花都係廣東人，北京嘅粵東會館專登慶賀咗一番。喺完咗「騎馬游金街」啲儀式，榜眼朱汝珍、探花商衍鎏送咗狀元劉春霖返直隸會館，再一齊返粵東會館，會館就預好演戲宴客，粵籍京官都有到場。宴會辦得好墟冚，宴後啲用過嘅碟碗杯筷仲畀啲民眾搶走曬。

### 遊學海外

光緒三十二年到三十四年（1906—1908年），公派留學日本東京法政大學，專攻經濟同法律。返華後先後做過翰林侍講銜撰文、國史館協修、實錄館總校官、幫提調等。

民國元年（1912年），受德國漢堡殖民學院（德文：Hamburgisches Kolonialinstitut）（舊譯：殖民學堂。殖民學院喺1908年4月成立）東亞系（Ostasiatischen Seminar）聘任，擔任德國著名漢學家奧托·福蘭閣（Otto Franke）嘅研究助理（wissenschaftlicher hilfsarbeiter）。1914年殖民學院成立咗中國語言與文學系（Seminar für Sprache und Kultur Chinas）後，轉入咗呢度工作，期間幫學校訂購咗唔少中文書籍，參與建立咗德國第一間漢學研究中心，第一次世界大戰爆發後，1917年隨駐德使館人員撤返去中國。

### 返華仕途

返華開初，做過北京副總統府顧問、江蘇督軍署內秘書、大總統府諮議、江西省財政特派員等。

1946年影低嘅商衍鎏
民國十六年（1927年）做咗國民政府財政部秘書，同年辭職。

民國二十六年（1937年）抗日戰爭爆發後，由南京輾轉入川。

民國三十四年（1945年）光復後，到南京，後赴北平、廣州、澳門同香港等地。

### 共和國後

中華人民共和國成立後，做過江蘇省文史館副館長、江蘇省政協委員，同大仔商承祖住埋一齊。1956年11月，中央新聞紀錄電影製片廠同渠專登整咗個紀錄片《探花晚年》。

1956年12月返到廣州定居，做過廣東省政協常委、廣東省文史研究館副館長，同細仔商承祚住喺中山大學東北區9號。

1960年7月，國務院總理周恩來聘渠做中央文史研究館副館長。

據蔡國頌先生回憶，晚年嘅商中意到仰忠街天馬巷友人屋企聚會。呢個雅集除商衍鎏商承祚兩仔爺，仲有冼玉清教授、容庚教授等。大家都尊稱商衍鎏做商老太爺。

1963年8月28日喺廣州過身，享壽88歲。

寫嘅書
---

* 《清代科舉考試述錄》，1958年，三聯書店出版。
	+ 《清代科舉考試述錄及有關著作》，2004年，百花文藝出版社，ISBN 9787530638163
* 《太平天國科舉考試紀略》，1961年，中華書局出版。
* 《商衍鎏詩書畫集》，1962年，自費，香港商務印書館影印出版。
	+ 《商衍鎏詩書畫集》，2008年，文物出版社，ISBN 9787501024148
* 《商衍鎏商承祚書正氣歌》，2004年，文物出版社，ISBN 9787501016723

劉春霖、朱汝珍、商衍鎏、張啟後楷書四條屏，宜家由深圳博物館收藏

家族
--

* 老竇商廷煥（1840－1887），係著名學者陳澧嘅徒弟，一世未有考中過。
* 阿叔商廷修，光緒二十四年（1898年），光緒戊戌科二甲進士130名。
* 大佬商衍瀛（1870－1960），清光緒進士，書法家，跟過溥儀到滿洲國。因兩兄弟都高中進士，畀稱為**禺山雙鳳**。
* 大仔商承祖，翻譯家，識德語，南京大學教授。
* 細仔商承祚，古文字學家，中山大學教授。

備註
--

1. ↑  傳統有「搶宴之風」，認為可以黐下文氣攞返個好意頭
2. ↑  漢堡殖民學院喺第一次世界大戰後失去咗作用，喺1919年被解散咗，殖民學院各部門包括東亞系同中國語言與文學系，後併入新建立嘅漢堡大學
3. ↑  會址揀呢度第一個係近中山圖書館南館，第二個係黐著古多舊書檔嘅文德北路，第三個係當其時嘅14路巴士埋站仰忠街口，搭上去可以直接坐中大北門。

參考
--

1. ↑  陈柏坚 (1993). 〈清末探花商衍鎏〉. 《《岭南文史》》 (簡體中文). **01期**: 15. 1005-0701.0.1993-01-015. 原著喺2019-05-15歸檔. 喺2018-12-30搵到.
2. 1 2  商衍鎏的後人根據甲辰科小金榜等資料修訂
3. ↑   據《 廣府文化》（中山大學出版社）
4. 1 2 3 4  商衍鎏：清末最後一位探花郎[*失咗效嘅鏈*]
5. 1 2 3  朱大尉 (2007-06-12). 〈【商承祚家族】四世書香兩進士　天道零落亦風流〉 (簡體中文). 南方都市報. 喺2009-07-09搵到.`{{cite web}}`: CS1 maint: url-status (link)
6. ↑  廣州找到清末狀元榜 慈禧亂點譜狀元變探花 2002-09-29 金羊網-新快報
7. 1 2  百年金榜與廣州末代探花(圖) 互聯網檔案館嘅歸檔，歸檔日期2008年7月24號，. 2004-07-12 金羊網-羊城晚報
8. ↑  陳柏堅 (1993). 〈清末探花商衍鎏〉. 《《嶺南文史》》 (簡體中文). **01期**: 15. 1005-0701.0.1993-01-015. 原著喺2019-05-15歸檔. 喺2018-12-30搵到.
9. ↑
10. ↑  德國漢學奠基人商衍鎏 柏 樺 大公報 2012-09-06
11. ↑  互聯網檔案館嘅歸檔，歸檔日期2020年9月29號，. [名门望族 商承祚家族]四世书香两进士　天道零落亦风流 2007-11-26 广州图书馆
12. 1 2
13. 1 2
14. ↑
15. 1 2
16. ↑  广州，中国最后的探花第 知乎
17. 1 2  末代探花商衍鎏，新浪網（轉自南方都市報）
《**神嘅九十億個名**》（粵讀：san4 ge3 gau2 sap6 jik1 go3 meng2；英文：**The Nine Billion Names of God**）係 1953 年出版嘅一個科幻短篇故仔，由寫科幻出名嘅英國作家亞科·查理斯·卡奇作嘅。

情節
--

《神嘅九十億個名》情節大致如下。

有一日，身為電腦專家嘅華博士接到個唔尋常嘅請求。有位喇嘛嚟咗曼克頓，想出重酬請華博士佢哋響喇嘛寺度裝部自動排序電腦。喇嘛係噉講嘅：

「你哋嘅『五式』電腦可以行到十個數位以內嘅任何運算。不過我哋對數字咩興趣都冇，想你將部電腦由印數字改做印字母。」
華博士唔明喇嘛想做乜。

「自從喇嘛寺創立以來嘅三百年，我哋一直都做緊同一樣嘢。我哋響度編寫緊一張名單，呢張名單包含晒神嘅所有名。」
「吓？」
「我哋相信，響一隻我哋發明嘅語言入面，神個名係九個字母咁長。神有好多個名，上帝、耶和華、真主阿拉... 等等，但呢啲只不過係後人所加嘅標籤。我唔想太深入討論其中嘅哲理，但係如果我哋依次序，將所有嘅字母排成九字長嘅組合嘅話，噉其中肯定有一個係神嘅真名。我哋咁耐以嚟，就係想將所有可能嘅名列晒出嚟。由 AAAAAAAAA 開始，一路去到 ZZZZZZZZZ 噉囉。我哋仲需要部機械能夠排除錯名，例如某一個字母唔可以連續出現三次噉。」
華博士聽咗，唔諗住追問。佢想像響高原上，僧人日以繼夜，一代接一代，好似愚公移山噉編寫出一行行嘅亂碼。佢心諗：

「究竟人類嘅鬧劇仲有冇得再痴線啲？不過，始終『客就永遠係啱嘅』。」
華博士最後應承幫手：

「我哋旗下嘅『五式』自動排序電腦 hen1 dou4（handle）到嘅。」
跟住華博士同喇嘛就開始傾運貨嘅事宜，喇嘛仲想請工程師幫手。傾好晒之後，喇嘛就即場畀錢。

工程師阿康同阿漆就係噉跟咗喇嘛返去喇嘛寺。阿康響幾個禮拜之間，望住「五式」電腦印出一疊又一疊九個字母咁長嘅亂碼，而啲僧人就將啲亂碼小心翼翼噉剪貼落一大本書度。阿康淨係一心希望單嘢快啲搞掂收工。

「我真係想快啲返美國。」
正當阿康喺露台煲煙之際，阿漆走嚟。

「阿康，你聽住，我啱啱知道咗件幾麻煩嘅事。」
「咩事？班痴線喇嘛話想我哋留耐啲？」
「唔係，我終於知佢實際上搞緊咩。佢哋相信列出晒神嘅咁多個名之後，人類就算係完成咗佢哋嘅使命。狡兔死，走狗烹。神就唔再需要世界。當我哋收工嗰時，世界就會毀滅。」
「噉我哋仲可以點啫？我哋一早知佢哋痴線㗎啦。」
阿康開始諗，究竟印完晒啲名之後班喇嘛會有咩反應呢？佢哋會惱羞成怒將部機打爛？定係安安靜靜噉由頭開始呢？

限期到咗嗰日，阿康同阿漆準備靜靜雞坐飛機返美國。佢哋兩個一路坐住馬仔漫步落山去機場。阿康開口：

「唔知『五式』印完名未呢？睇錶應該而家搞掂喎。」
阿漆冇應佢，所以阿康回頭睇下咩事。夜空之下，佢只係見到阿漆慘白嘅面望咗上天。阿康跟住抬頭向上望。

了無聲息噉，佢哋頭上面嘅群星同時熄滅晒。

睇埋
--

* 窮舉搜尋
* 窮舉攻擊
* 河內塔

攷
-

1. ↑  "*The Nine Billion Names of God - The Best Short Stories by Arthur C. Clarke*", reviewed at Kirkus Reviews; published May 1, 1967; archived online September 21, 2011; retrieved January 14, 2017

拎
-

* 對亞科·C·卡奇嘅神嘅九十億個名嘅總結同分析 （英文）
| How to read a taxoboxHow to read a taxobox**翼手目**
化石年代：古新世晚期 - 而家 |
| --- |
| 翼手目海克爾1904年出嘅 Kunstformen der Natur**翼手目**海克爾1904年出嘅 *Kunstformen der Natur* |
| 瀕危指標 |
| 瀕危 (EN) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | **翼手目** **Chiroptera** Dobson, 1875年 |
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 科 |
| * 狐蝠科 (Pteropodidae)
* 鼠尾蝠科 (Rhinopomatidae)
* 凹臉蝠科 (Craseonycteridae)
* 鞘尾蝠科 (Emballonuridae)
* 夜凹臉蝠科 (Nycteridae)
* 假吸血蝠科 (Megadermatidae)
* 菊頭蝠科 (Rhinolophidae)
* 兔唇蝠科 (Noctilionidae)
* 髯蝠科 (Mormoopidae)
* 葉口蝠科 (Phyllostomidae)
* 長腿蝠科 (Natalidae)
* 烟蝠科 (Furipteridae)
* 盤翼蝠科 (Thypopteridae)
* 吸足蝠科 (Myzopodidae)
* 蝙蝠科 (Vespertilionidae)
* 短尾蝠科 (Mystacinidae)
* 犬吻蝠科 (Molossidae)
 |
|

**蝠鼠**，又叫**飛鼠**，家陣科學上叫**蝙蝠**，係對翼手目動物嘅統稱，翼手目係哺乳動物中僅次於嚙齒目動物嘅第二大種群，而加一共有 19 個科 185 個屬 962 個品種，除咗極地同海洋中一啲島嶼外，分佈遍全世界。翼手目動物嘅四肢同尾之間覆蓋着薄而堅韌嘅皮質膜，可以好似雀仔咁拍翼飛行，呢一點係其他任何哺乳動物都冇嘅，為咗適應飛行生活，翼手目動物進化出一啲其他種群所唔具備嘅特徵，呢啲特徵包括特化伸長嘅指骨同鏈接期間嘅皮質翼膜，前肢拇指同後肢各趾均具爪可以抓住啲嘢，發達嘅胸骨進化出類似雀仔嘅龍骨突，可以畀胸肌多啲位生大啲，同發達嘅聽覺等等。

特徵同習性
-----

夜間活動，通常為群體活動，可達百萬隻，有啲溫帶地區嘅種類響冬季前會有遷徒嘅行為，主要住響洞穴、樹窿、森林裏面，一年繁殖一次，懷胎大約 2 - 6 個月，一次生一胎。

分類
--

翼手目可以分為兩個亞目：大蝙蝠亞目同小蝙蝠亞目。前者體形較大，多數以水果做嘢食，例如出名嘅狐蝙，翼展開可長達 90 厘米咁大；後者體形遠較前者細隻，多以昆蟲做嘢食。

大蝙蝠亞目嘅種類眼大，主要以花、果實做食物；小蝙蝠亞目體型同眼較大蝙蝠亞目細，以昆蟲、血、小動物、果實、花做食物。

蝙蝠科係小蝙蝠亞目下面嘅一科，約有 300 幾種。

中藥用
---

**夜明砂**係中藥嘅一種，原名天鼠屎，生藥係蝙蝠屎，具有清肝熱、散瘀血嘅功效，可治夜盲症。

蝙蝠同雷達
-----

翼手目動物多響夜晚活動，佢哋主要依靠發出超聲波嘅回聲嚟定位，呢種定位機制係發明雷達嘅基礎。

蝙蝠同人類文化
-------

* 由於蝙蝠嘅【蝠】字同福氣嘅【福】字諧音，因此響中華文化度，蝙蝠係幸福、福氣嘅象徵，蝙蝠嘅造型亦經常出現喺好多中華傳統圖案中，例如「五福捧壽」就係五個藝術化嘅蝙蝠造型圍住一個「壽」字圖案。而當舖嘅招牌就有「蝠鼠吊金錢」嘅圖。

* 在西方文化中蝙蝠係邪惡嘅象徵，由於佢地醜樣、日頭匿埋、夜晚先出動，所以有人認為蝙蝠係吸血鬼嘅化身，進而有人認為蝙蝠都係以吸血為生嘅邪惡動物，但實際上蝙蝠大多食昆蟲、生果為生，只有極個別嘅物種靠吸血為生。

種
-

* 中華鼠耳蝠
* 大足鼠耳蝠
* 中華菊頭蝠
* 魯氏菊頭蝠
* 大長翼蝠
* 棕果蝠
* 扁頭竹蝠
* 夜蝠（又叫褐山蝠）
* 小蹄蝠

攷
-


維基同享有多媒體嘅嘢：  
**Chiroptera**

維基物種有資料講：***蝠鼠***

**版Template:Reflist/styles.css無内容。**

1. ↑  【蝠鼠】 - cantonese.sheik.co.uk
2. ↑  飛鼠 互聯網檔案館嘅歸檔，歸檔日期2016年3月4號，. - 廣東俗語考
多數人覺得粗口係好低俗，而喺大眾媒體上重係頭號禁忌，傳媒想表達粗口，就會好似呢張卡通咁用啲魚蝦蟹符號代替
**粗口**（粵拼：cou1 hau2），有時又叫做**語言暴力**、**粗言穢語**，或者係某啲人好激氣、好燥、睇唔開，甚至小問題變唔好嘅大刺激搞到自己乜都冇晒嗰陣，發洩情緒講嘅嘢。

喺社會語言學角度，粗口係一種世界文化嘅社會現象，喺世界上唔同文化嘅社會交際之中，粗口都係一樣好普遍嘅嘢。粗口同交際環境、心境狀態、品行質素有關，每個地方講嘅粗口內容，又會反映當地次文化又叫做地痞話言。

喺心理學角度，講粗口除咗對人哋表達自己嬲之外，講粗口係一種心理攻擊行為，即係用語言去攻擊人嚟發洩自己，可以係唔使郁手打人嘅情況之下攻擊人，避免自己心理壓力爆煲。喺一定程度上係本能反應。

詈語同穢語
-----

粗口有分兩種，一種叫「詈語」，喺一個人好激氣、好嬲嗰陣，就會講啲嘢出嚟鬧人，呢種就叫「詈語」，唔同民族文化背景，鬧人講嘅嘢都會唔同。

另一種粗口係一種無意識咁講，個人又唔係話好嬲好激氣，又唔係鬧人，但係就講句嘢入面夾幾句粗口，只係好似習慣咁順口就講，呢種叫做「穢語」。對住習慣講粗口嘅人，會話佢哋係**爛口**。

主要粗口單字
------

* 屌(diu2)(扚)解作：男性陰莖(名詞)/性行為將男性生殖器插入女性器官嘅動作(及物動詞)

例(名詞)：(唔用於句子)
例(及物動詞)：屌你老母。同你老母發生性行為(有辱人至親嘅意思)(非常俗)
* 屄(hai1)常用字為閪解作：女性性器官(陰唇)(名詞)/形容人樣貌唔好(形容詞)/女性(貶義詞)

例(眨義詞)：臭屄(指人陰部發臭，帶指女性濫交發姣嘅意思)
例(名詞)：屌你個**屄**(指同你發生性行為)(有性侵犯意思)
例(形容詞)：屄面(指人樣衰或黑面(板面)(人心情唔好))
* 㞗(gau1)解作：男性性生殖器(陰莖連陰囊)(名詞)/過度瘋癲(形容詞)

例(名詞)：你條/碌㞗(句子入面意於陰莖)
例(形容詞)：你個朋友好㞗(帶友善語氣：指你個朋友過度瘋癲/興奮/活躍)(帶唔友善語氣：指你個朋友白痴/蠢/智障)
* 撚(lan2)解作：男性性生殖器(陰莖)(名詞)/

例：你乜撚嘢啊？
* 柒(cat6)解作：你好樣衰。你好白痴。

例(名詞)：柒頭。
例(形容詞)：柒吓柒吓。

粗口種類
----

### 咒死咒災類

命就得一條，所以咒人死就最毒，就算唔死，生勾勾但無運行都好大鑊。所以好多文化之中都有咒人死咒人衰嘅粗口，例如粵語話人「死仔」、「死仆街」，「仆街」即係話人行步路都仆低，咒人黑仔，再衰啲就話人「仆街死」，即係仆親都唔夠，重要仆死喺路邊都冇人收屍。再惡毒啲又會話人冚家剷，即係咒人全家死晒。英文因為受耶教影響，佢哋咒人死咒人衰都交畀神去做，例如話「God damn it!」即係話神會玩死你，喺西洋社會嚟講都好毒。

### 性行為類

屌：將男性生殖器官插入女性生殖器官中，亦叫做「屌屄」。

### 貶低人格類

成碌𡳞咁，形容人哋係𡳞，帶有貶意。

### 動物類

老虎係百獸之中算得上係凶殘，所以如果用粗口要加強本身嘅語氣，可以講「屌你老虎」。呢句完全可以帶出凶狠嘅意思，打交時一句「屌你老虎啊」，人哋隨時未打都已經驚咗。所以呢句除咗加強語氣，重可以強調自己有幾凶狠。

粗口手勢
----

例子：「凸」即係用中指對住人，喺香港一般被理解為「屌你」。

參考
--

* 《民俗文化中的語言奇趣》 沈錫倫者 ISBN 9570516984 (802)

相關
--

* 廣東話粗口
* 普通話粗口
* 英文粗口
**Designline**係紐西蘭南島一間巴士及無軌電車製造廠。

佢喺1985年8月喺Ashburton成立，2006年注入美國資金，同埋喺美國北卡羅萊納州Charlotte開廠。2009年Designline喺紐西蘭Rolleston嘅新廠落成，取代咗喺Ashburton間廠。

2011年5月31號，Designline喺紐西蘭嘅業務被接管，同年8月俾馬來西亞、美國同紐西蘭財團合資買入，並改叫Designline Bus Pacific，自此Designline喺紐西蘭同美國（DesignLine Corporation）嘅業務分家。2016年5月30號Designline Bus Pacific改名叫**Global Bus Ventures (NZ)**。

2013年8月15號，DesignLine Corporation向法院申請破產保護，其後Wonderland Investment Group買咗DesignLine嘅資產，並成立新公司DesignLine Group去接收個業務。DesignLine Group喺2014年1月改名叫EVP Corp.。

電動巴士
----

Designline自1990年代尾開始出混能巴士。架巴士（當時係叫Olymbus，後來改為EcoSaver）係用天然氣或者柴油經渦輪機發電，係專為2000年悉尼夏季奧運會而設計（不過冇用到）。呢款巴士喺1998年12月首先喺紐西蘭本土出，後來亦有出口去日本、香港、英國同埋美國等地。

後來Designline發展出全電動巴士。

參考
--

1. ↑  Bus maker in liquidation - nzherald.co.nz
2. ↑   - Companies Office, New Zealand

出面網頁
----

* DesignLine Corporation
* Designline Bus Pacific


維基同享有多媒體嘅嘢：  
**DesignLine International**
**郭政彤**（Santino），香港親中派人士，曾經因為喺無綫電視節目《盛女愛作戰》入面擔任「兩性導師」而得到一啲公眾嘅關注，近年就變身成為親中派嘅網絡紅人。

早年生涯
----

佢曾經留學澳洲。

經歷同爭議
-----

### 個人感情生活說法前後不一

喺無綫電視節目《盛女愛作戰》播出期間，佢曾經被揭過去嘅荒唐生活，然後佢回應嘅時候，又聲稱有50個親密女友，曾經同時「腳踏五船」，引起社會唔少迴響。另外，佢喺節目入面提出嘅「45度角」理論亦被其他心理專家指出毫無科學依據。之後，佢又被揭發早兩年參加無綫節目《十分試愛》入面，以「怕醜仔」自居，從事辦公室行政工作，報稱拍拖兩次就俾人飛兩次，之後反而變身兩性專家，說法前後唔一樣，令網友質疑。

### 投身親中派陣營

之後，佢投身親中派陣營，同其他親中派人士開設YouTube頻道新潮民，又曾經同其他激進親中派人士一齊參與一啲遊行。例如，喺美國駐港澳總領事史墨客批評北京未經諮詢港人修改香港選舉制度嘅決定之後，佢就曾經同高松傑、曾榮輝等激進親中派人士一齊去美國駐港總領事館抗議。

參考
--

1. 1 2  〈真人秀相亲节目《盛女爱作战》真实性遭质疑\_影音娱乐\_新浪网〉. *ent.sina.com.cn*. 喺2021-04-27搵到.
2. ↑  〈无线节目《盛女爱作战》导师被揭假装恋爱专家\_影音娱乐\_新浪网〉. *ent.sina.com.cn*. 喺2021-04-27搵到.
3. ↑  〈Santino娘佬扮情聖 ｜ 蘋果日報〉. 《Apple Daily 蘋果日報》 (香港中文). 原著喺2021-04-27歸檔. 喺2021-04-27搵到.
4. ↑  頭條日報. 〈新聞故事——曾擁50親密女友 45度達人「腳踏五船」〉. 《頭條日報 Headline Daily》 (中文). 喺2022-10-30搵到.
5. ↑  〈团体英美领馆抗议干预港事\_香港\_新闻\_星岛环球网〉. *news.stnn.cc*. 原著喺2021-04-27歸檔. 喺2021-04-27搵到.
**回轉壽司**係壽司餐廳嘅一種。師傅將整好嘅壽司放喺碟後擺喺運輸帶上面，運輸帶圍繞餐廳嘅坐枱而行。除咗可以喺運輸帶上面攞壽司之後，客人亦可以要求師傅個別整想食嘅壽司。壽司按價錢放喺唔同顏色嘅碟度。食完之後，店員依照顧客枱上嘅碟而計算帳單。

迴轉壽司嘅運輸帶上除咗壽司之外，可能亦會有其他日式嘢食，包括：小食、紙包飲品、生果、甜品、湯等。迴轉壽司舖通常比傳統壽司店嘅價錢比較大眾化，而最受歡迎嘅回轉壽司舖由於顧客流量高，壽司放喺運輸帶上嘅時間亦相對較短，因此材料通常都應該比較新鮮。

顧客枱上通常已經有需要嘅配料，例如豉油、紫薑、山葵等。其他用品好似筷子、熱茶、水、紙巾等，顧客都可以喺枱度攞到。

歷史
--

元祿壽司　布施本部店
回轉壽司由白石義明（1914－2001年）發明。白石當時經營嘅壽司舖唔夠人手，喺睇到朝日啤酒廠嘅啤酒樽運輸帶後，靈機一觸將呢種概念引用到壽司舖度。經過五年嘅發展，1958年白石喺大阪開設第一間回轉壽司舖，叫做「元祿壽司」。喺業務發展嘅高峰期，元祿壽司嘅240間分店遍佈日本各地。2001年就回落到11間。

起初，所有嘅客人都係膊頭貼膊頭對住運輸帶坐，但係咁樣坐對團體顧客來講好唔方便，因此唔受歡迎。慢慢，店家開始喺運輸帶側邊適當嘅地方加上枱，每張枱最多可以坐六個人。咁樣喺供應相同數量顧客嘅情況之下，亦可以減少運輸帶所需嘅長度。

有人研究認為最理想嘅壽司運輸帶速度係每秒8厘米，咁確保咗運輸過程中嘅安全嘅同時亦照顧到客流量。回轉壽司嘅模式雖然需要較少嘅店員維持，不過喺回轉嘅過程壽司亦乾得比較快。一般來講，運輸帶順時針方向流動，畀多數右撇子嘅顧客用右手揸住筷子嘅同時，可以用左手攞到運輸帶上嘅盤。

白石曾經發明「機械人壽司」，亦即係由機械人來傳送壽司，但並未取得商業上嘅成功。

發展情況
----

倫敦帕丁頓火車站嘅一間開放式回轉壽司舖
喺大阪博覽會出現咗回轉壽司餐廳之後，1970年係回轉壽司餐廳第一次迅速發展時期。當外食開始流行後，1980年係第二波迅速發展時期。而喺1990年代經濟泡沫爆破之後，平價嘅餐廳開始受到歡迎，呢個係回轉壽司餐廳嘅最後一次快速發展時期。

日本國內每年嘅回轉壽司市場營運額高達2千4百億日圓，2001年統計全國分店高達3000間。世界各地亦存在住為數唔少嘅回轉壽司舖。令到傳統嘅壽司店面對非常大嘅競爭，唔少傳統壽司店面臨倒閉。

大中華地區存在住類似嘅壽司店。香港有「元綠壽司」、而上海就有「緣祿壽司」、台灣有「爭鮮壽司」。呢啲分店同回轉壽司嘅鼻祖「元祿寿司」無關。香港嘅「元綠壽司」甚至用海藻副產品「再造三文魚籽」來製作壽司。

出名嘅回轉壽司舖
--------

* 壽司郎
* 爭鮮
* 元氣壽司
* 藏壽司

參考
--

**版Template:Reflist/styles.css無内容。**

1. ↑
2. ↑  2004年7月14號《壹週刊》報導

維基同享有多媒體嘅嘢：  
**Conveyor belt sushi**
基化厘照
**基化厘**（Charles Saint George Cleverly；1819年—1897年8月14號 ），又叫**急庇利**，近譯**卡拉弗利**，係香港第二任量地官（Surveyor General，即係家下測量總署嘅署長），喺經歴司麥之下，佢多次負責香港公共建築，重有城市規劃同埋賣地。

其中一樣出名嘅建築，就係香港督憲府（家下叫香港禮賓府）。1851年10月，佢開始負責呢間屋，但係起得好慢，到1855年10月先完工，用咗1萬4940英鎊 。

香港官報內，賣地通告裏面，基化厘嘅官職同處名（1855年9月6號，唐暦乙卯年七月卄五）
香港官報，即今日香港憲報裏面，佢署名 **CHARLES ST. GEO. CLEVERLY**，唐字寫做基化厘。1854年8月24號（甲寅年七月三十），佢代經歴司賣羣帶路西便啲地，孖剌煤倉到水師粮倉嘅地畀人起屋。之後重幾次拍賣 。

上環嘅急庇利街（Cleverly Street）就係用佢名來命名 。

家底
--

基化厘喺愛爾蘭County Cork嘅Kiilworth出世，不過相信佢唔係愛爾蘭本地人，因為佢遺囑有講佢祖籍英格蘭Middlesex裏面 South Kensington嘅Collingham Place 。

基化厘係William Cleverly嘅孫。William Cleverly喺英國倫敦有自己船廠，同東印度公司整大船 。基化厘有個兄弟叫Osmund Cleverly，都係喺香港做嘢 。

基化厘有個仔叫 Osmund Somers Cleverly，係英國首相祕書，另一個仔 Peter Cleverly，係建築師 。

基化厘喺英格蘭死，死嗰陣喺 Worcester，Upton On Severn 嘅 Manley Castle 。

註
-

1. 1 2 3  "Re: Charles St George Cleverly".
2. ↑  〈香港禮賓府歴史〉. 原著喺2007年12月3號歸檔. 喺2007年12月13號搵到.
3. ↑  《香港官報》. 香港政府.
4. ↑  〈道路名稱(五)英官員命名道路〉.
5. 1 2  "The Cleverly Family". 原著喺2005年5月18號歸檔. 喺2007年12月13號搵到.
6. ↑  "Charles St George Cleverly".
**新苗超級市場**（英文：San Miu Supermarket Limited，葡文：Supermercado San Miu Limitada），又叫**新苗超市**，係澳門其中一間大型連鎖超級市場，兼營運出入口貿易同商品批發嘅有限公司，由牛奶公司管理。總部喺永華街37-53號僑光工業大廈九樓D座。截至2020年12月31號，新苗超市有20間分店，400幾位員工。

歷史
--

新苗超級市場喺1990年創立，係澳門第一間有規模嘅大型超級市場，由澳門福建總商會創會會長、福建省政協（中文：中國人民政治協商會議福建省委員會）委員許自勵同佢太太莊美容創立。

澳門經濟喺1997年金融風暴下滑。好多澳門人當時貪平北上珠海買嘢，令澳門市面一片冷清、蕭條。但係許自勵堅持繼續開分店，又話呢個係商機。當時超市有句口號係「平過拱北，薄利多銷」嚟吸引客人。短短幾年時間，「新苗」分店已經遍佈澳門多處，包括澳門半島同氹仔。

業務
--

依家新苗超市每年營業額超過5億澳門元。另外，有5萬呎總貨倉、一間西餅麵包製造廠同一間禽蛋廠。

屬下公司有新苗同大地兩間貿易公司，負責公司商品出入口同批發等業務運作。廣東省中山同珠海設置辦事處，協助公司喺中國內地業務運作。

2015年3月25號，香港牛奶國際宣佈已完成收購澳門新苗超市有限公司。

會員
--

凡喺任何分店買滿Mop$200都可以申請會員卡，呢張卡可以用嚟儲分。

爭議
--

澳門電子消費卡（中文：電子消費優惠計劃）推出之後，多間超級市場都有抬高價格情況，其中有居民話石排灣新苗超級市場買一包米，標價116.9蚊，用消費卡找數之後，被對方收取139.9蚊，當事人隨即同超市職員理論，最後至退返23蚊畀佢。

睇埋
--

* 來來超級市場
* 百佳超級市場

出面網頁
----

* 新苗超市網頁
**愛爾蘭國旗**（愛爾蘭蓋爾文：bratach na hÉireann，又叫做**愛爾蘭三色旗**，當地叫**三色旗**）係愛爾蘭共和國嘅國旗。

歷史
--

喺北愛爾蘭首府貝爾法斯特民族主義者聚居地嘅三色旗
愛爾蘭三色旗最早係一班同情愛爾蘭獨立運動嘅法國女性喺1848年送畀起義領袖湯馬士·法蘭西斯·米亞（Thomas Francis Meagher）嘅禮物。1916年復活節起義期間，三色旗被革命政府採用，喺都柏林郵政總局大樓上面昇起，係三色旗第一次被人用做國家象徵。1919年，三色旗被新嘅革命政府採用為國家象徵，之後嘅愛爾蘭自由邦同愛爾蘭共和國都採用同一面三色旗做國旗。而喺北愛爾蘭，三色旗被好多民族主義者用做成個愛爾蘭島嘅象徵，甚至連蓋爾運動協會都用三色旗來做成個愛爾蘭島嘅象徵。

設計同象徵
-----

橫掛愛爾蘭國旗嘅時候，綠色部份一定要靠著旗杆。
### 顏色同比例

《愛爾蘭共和國憲法》第七條規定：

|  |  |  |
| --- | --- | --- |
| 「 | 愛爾蘭國旗為**綠、白、橙**三色旗。 | 」 |

具體規定以總理辦公室（Roinn an Taoisigh）頒佈嘅規定為準。而根據總理辦公室嘅規定，愛爾蘭國旗由綠、白、橙三等份組成，長寬比例係2:1；橫掛嘅時候綠色部份靠旗杆。總理辦公室同時規定咗國旗嘅標準顏色：

| 顏色標準 | **綠** | **白** | **橙** |
| --- | --- | --- | --- |
| 彩通代碼 | 347 | White | 151 |
| 網頁顏色標準 | #009A49 | #FFFFFF | #FF7900 |
| 紅綠藍標準 | 0-154-73 | 255-255-255 | 255-121-0 |

習慣上，祇要顏色同比例正確，任何人可以製作任何大細嘅國旗。

有時（通常係喺文學作品裡面），有人會用綠、白、金三色來代替綠、白、橙三色，而且有時亦都會有人用金黃色或者其他相似嘅顏色來代替橙色。但係根據總理辦公室嘅規定，伊種做法係「應該要主動阻止嘅」。如果係因為國旗老化而導致甩色嘅話，就應該換過面新嘅國旗。

### 象徵同意義

覆蓋米高·哥連斯遺體嘅三色旗。可以見到綠色部份係靠近哥連斯個頭嘅。
根據愛爾蘭政府嘅官方解釋，綠色象徵愛爾蘭嘅蓋爾傳統，橙色象徵來自尼德蘭奧倫葉－拿修王室嘅英王威廉三世嘅追隨者，白色象徵希望雙方和平共存。歷史上，用綠色來做愛爾蘭共和主義嘅象徵，可以追溯到18世紀90年代嘅聯合愛爾蘭人會（Society of United Irishmen）運動。而用橙色來做威廉三世嘅支持者嘅象徵，就係因為威廉三世出自尼德蘭嘅奧倫葉－拿修王室，而奧倫葉－拿修王室係用橙色來做代表色嘅，「奧倫葉」（Oranje）伊個詞本身亦都有「橙色」嘅意思。

### 相關守則

* 喺愛爾蘭共和國國內，任何旗都唔可以掛得高過愛爾蘭國旗；
* 喺巡遊隊伍裡面嘅愛爾蘭國旗，必須位於「顯眼嘅位置」；
* 如果同另一面國旗交叉擺放嘅話，恁愛爾蘭國旗要喺觀察者視角嘅左邊；
* 打豎掛嘅時候，綠色要位於最上邊；
* 除非向往生者致哀，否則愛爾蘭國旗唔可以45˚前傾；
* 靈柩覆蓋愛爾蘭國旗嘅時候，綠色一定要向頭部方向；其他情況下，愛爾蘭國旗唔可以平鋪。

相似嘅旗
----

* 法國國旗法國國旗
* 意大利國旗意大利國旗
* 象牙海岸國旗象牙海岸國旗
* 紐芬蘭三色旗紐芬蘭三色旗

參考
--

1. ↑  Sean Duffy, The Concise History of Ireland, 2005
2. ↑  Rick Steve's Ireland 2008
3. 1 2 3  The National Flag: Design, Department of the Taoiseach.
4. ↑  Sugden, John & Harvie, Scott (1995). Sport and Community Relations in Northern Ireland 互聯網檔案館嘅歸檔，歸檔日期2014年5月2號，. Centre for the Study of Conflict, School of History, Philosophy and Politics, Faculty of Humanities, University of Ulster. Retrieved on 14 June 2007.
5. ↑  愛爾蘭蓋爾文原文係：「An bhratath trí dhath .i. **uaine, bán, agus flannbhuí**, an suaitheatas náisiúnta.」。詳見《愛爾蘭共和國憲法》全文（愛爾蘭共和國總理辦公室）
6. 1 2 3  The National Flag: Guidelines for use of the National Flag, Department of the Taoiseach.
7. ↑  Department of the Taoiseach
8. ↑  Constitution of Ireland – Bunreacht na hÉireann (Article 7)
9. ↑
10. ↑  "Department of the Taoiseach" (PDF). *www.gov.ie* (英文). 喺2022-09-18搵到.
11. ↑  "National Flag". *Department of the Taoiseach*. 喺1 September 2013搵到.
12. ↑  Ireland: Green Flag – Flags of the World

睇埋
--

* 愛爾蘭旗一覽
* 北愛爾蘭旗一覽
**華茂新邨**響澳門半島花地瑪堂區永華街、馬場東大馬路同市場街，係屬於房屋局嘅經濟房屋。

背景
--

2010年4月，華茂新邨有業主同住戶登報紙反映大廈嘅衛生垃圾問題嚴重，房屋局即日派員到場實地了解重逐層睇過，重接觸大廈嘅管理委員會勸喻佢哋要注意公共衛生，之後管理委員會話會發揮職能，根據衛生局響2009年10月發出嘅「預防及控制鼠患和病媒」通告，指出大廈本身嘅垃圾槽，鋪設嘅水電、通訊同縱橫交錯嘅排水管道之類嘅設施，存在潮濕陰暗嘅黑點，為老鼠提供咗最好嘅匿埋同棲身嘅地方。為咗預防同控制鼠患同病媒，對公衆衛生造成嘅危害，衛生局依法決定繼續永久性封閉垃圾槽。督促管理公司加派人手處理同消毒，同埋叫管理員加緊巡查，盡快改善大廈嘅公共衛生。另外房屋局重呼籲華茂新邨業主同住戶盡力配合同支持大廈管理委員會同管理公司嘅工作，當中包括要包好垃圾、冚好垃圾桶同按時響指定地方抌垃圾，共同維護大廈嘅公共衛生，保持公共地方清潔同暢通，若果漠視公共衛生嘅重要性，日積月累，將直接損害同威脅家人同自身健康。

意外
--

2015年1月27號下晝兩點幾，馬場東大馬路華茂新村第二座十二樓一個單位火燭，消防員到場爆門入屋救出男戶主送院，同將睡房嘅火救熄。調查相信起火原因有可疑轉交司警局跟進。2015年1月29號，司警員調查之後相信有人放火，以縱火罪拉咗四十三歲居民姓岑無業嘅男戶主。司警局發言人透露，單位係姓岑男住戶同老婆同埋個妹一齊租住。案發當日下晝一點幾，男住戶同佢個妹因為家事拗過一輪，之後，胞妹同佢老婆走咗出房到廳坐底。冇幾耐，佢老婆見到有煙響房到冒出，就馬上連埋個妹入去睇吓發生咩事，見到男住戶瞓響張床到，而旁邊綿被有細火，佢老婆同個妹立即將火救熄，而男住戶就自己行出間房瞓響嗰廳張梳化到。佢老婆同嗰妹救熄咗間房嘅火之後就離開單位，留底男住戶一個人響單位入面。十分鐘之後，佢老婆返翻單位發現鐵閘被反鎖，而男住戶隔著鐵閘叫老婆響出面等。大概廿分鐘之後，老婆見到單位窗口冒出濃煙，拍門又冇人應，即刻透過鄰居協助報警。由據報去到現場嘅消防員爆門入屋救出瞓響梳化到嘅男住戶，佢當時情緒激動，而且吸入濃煙唔舒服，由救護員送院救治。但係佢事後唔認自己縱火，又話唔記得發生咩事，但司警人員搜證之後相信佢同案件有關將佢拉咗。

攷
-

1. ↑  （繁體中文）當局籲華茂新邨業主注意衛生[*失咗效嘅鏈*]，澳門日報，響2010年4月9號搵到。
2. ↑  （繁體中文）華茂新村縱火案 男戶主被捕[*失咗效嘅鏈*]，正報，響2015年1月29號搵到。

| * 睇
* 傾
* 改
澳門 澳門公共房屋 |
| --- |
| 社會房屋 | 

|  |  |  |  |  |  |  |
| --- | --- | --- | --- | --- | --- | --- |
| 

|  |  |
| --- | --- |
| 花地瑪堂區 | 
* 濠江花園
* 嘉翠麗大廈
* 羅必信夫人大廈3→台山中街社屋
* 台山平民新邨
* 美居廣場
* 美樂花園大廈
* 新城市花園
* 青洲社屋
* 筷子基平民大廈3→筷子基社屋
* 望廈社屋

 |
| 嘉模堂區 | 
* 氹仔平民新邨
* 日昇樓

 |
| 聖方濟各堂區 | 
* 石排灣社屋

 |

 |

 |
| 經濟房屋 | 

|  |  |  |  |  |  |  |  |
| --- | --- | --- | --- | --- | --- | --- | --- |
| 新經屋法實施前1 | 

|  |  |
| --- | --- |
| 花地瑪堂區 | 
* 瑞祥新邨
* 朝輝大廈
* 澳門大廈
* 海南花園
* 新城市花園
* 威苑花園
* 鴻運閣、吉祥閣、如意閣
* 利達新邨
* 泰豐新邨
* 美樂花園
* 威翠花園
* 運順新邨
* 八達新邨
* 百利新邨
* 彩虹苑
* 信達廣場
* 新寶花園
* 翡翠廣場
* 杏花新邨
* 海景園
* 康樂新邨
* 樂富新邨
* 麗華新邨
* 美蓮大廈
* 民安新邨
* 永添新邨
* 威龍花園
* 灣景園
* 華茂新邨
* 亨達大廈
* 南澳花園
* 廣華新邨
* 南華新邨
* 東華新邨
* 先進廣場
* 信廉花園

 |
| 聖安多尼堂區 | 
* 新樂大廈

 |
| 嘉模堂區 | 
* 利民大廈
* 氹仔威翠花園
* 泉福新邨

 |

 |
| 新經屋法實施後2 | 

|  |  |
| --- | --- |
| 花地瑪堂區 | 
* 青葱大廈
* 青怡大廈
* 永寧廣場大廈
* 青洲坊大廈
* 快盈大廈
* 青濤大廈

 |
| 嘉模堂區 | 
* 湖畔大廈
* 日暉大廈

 |
| 聖方濟各堂區 | 
* 安順大廈
* 居雅大廈
* 業興大廈

 |

 |

 |
| 1 部分社屋響新法第10/2011號法律《經濟房屋法》實施之前經過澳督訂立第4/99/M號法令以低廉嘅價錢買返自己間社屋，而變成經濟房屋。2 新法第10/2011號法律《經濟房屋法》設咗十六年禁止轉賣規定，過咗十六年後如果要賣間經屋，政府優先購買，兼要補返政府資助嘅金額。3 已經拆咗。 |